open-index/open-wikipedia-markdown huggingface dataset:
剛體

**剛體**（ ）喺物理學分析上係指一件喺郁動過程當中唔會變形嘅理想物體。剛體嘅定義特徵係完全唔會變形－無論外界向嚿剛體施幾勁嘅力都好，嚿剛體內部啲粒子彼此之間嘅距離都完全唔會變，或者變嘅幅度細到可以忽略；喺現實世界，冇嘢係剛體－就算一支棒球棍用最精良嘅鋼（一種出嗮名硬淨嘅材料）造嘅都好，「支棍能夠頂得順幾勁嘅力」都實會係個有限嘅數值。

## 使用

力學同工程學上嘅分析好多時會為咗簡單起見，假設分析嗰件物體係剛體，而喺實際應用上，物體郁動嗰陣嘅變形幅度通常都好細，所以呢種假設唔會影響個數學模型嘅準確度。

## 睇埋
*過山車物理
*理想化
凝血素刺激酵素

**凝血素刺激酵素**（英文：**Thromboplastin**，**TPL**）係血漿同組織因子撈埋一齊之後出嚟嘅嘢，可以透過催化凝血素原向凝血素嘅轉化而喺血漿入面幫手凝血。佢係一種複雜嘅酵素，腦，肺或者其他組織入面都有，尤其喺血小板，喺血液凝固過程入面起住可以將凝血素原變做凝血素嘅轉化作用。

## 攷

## 拎

* Kottke-Marchant, Kandice; "An Algorithmic Approach to Hemostasis Testing"; CAP Press; Northfield, Il; Copyright 2008. .

類:酵素
類:血
沙士病毒2型

**沙士病毒2型**（，全名**嚴重急性呼吸系統綜合症冠狀病毒2型**），曾經叫**2019新型冠狀病毒**（英文：**2019-nCoV**），係一種單鏈RNA病毒冠狀病毒，可引致武漢肺炎。

2019–2020年武漢肺炎爆發期間，喺對肺炎陽性患者樣本進行唨核酸檢測與及基因組測序之後，研究人員發現唨邇一種病毒。喺武漢肺炎疫情爆發嗰陣時仲未有針對種新病毒嘅具體治療方法，但使用已有嘅抗病毒藥物進行治療都得。2020年1月19號，世界衛生組織發言人乍沙利域（Tarik Jasarevic）話已有證據表明唨個新型冠狀病毒可有限度人傳人，同時補埋話仲未有明確證據顯示人際間有持續傳播，之不過於2020年1月20號晚，國家衞健委高級別專家組組長鍾南山表示，種病毒已證實有人傳人同埋醫務人員感染嘅情況。

流行病學研究估計，如果社區之中冇免疫力，同埋冇做預防措施，每個病人可以感染 1.4 至 3.9 個人。病毒主要傳播方法係緊密接觸、咳或者打乞嗤形成嘅飛沫。病毒黐咗受體血管緊張素轉化酶2（ACE2）而入侵人體細胞。

## 名
呢隻病毒當初發現嗰陣，世界衛生組織以2019年底發現做基礎，暫時叫佢做「**2019新型冠狀病毒**」（**2019-nCoV**）。2020年2月11號，國際病毒分類委員會正式定名做「**沙士病毒2型**」（**SARS-CoV-2**），而2003年發現嘅「沙士病毒」就改叫「沙士病毒1型」。

另外，皆因呢隻病毒引發嘅病經常畀人叫做武漢肺炎，所以病毒又畀人叫做「**武漢冠狀病毒**」（**Wuhan coronavirus**）或者「**武漢肺炎病毒**」（**Wuhan pneumonia virus**），簡稱WARS或者「窩士」。當勞侵曾經叫隻病毒做中國病毒（Chinese virus）。法輪功創辦嘅傳媒就叫佢做中共病毒。

## 研究
主流病毒學研究認為，沙士病毒2型係蝙蝠同穿山甲生態裡面自然存在嘅病毒，喺宿主身上合併變異嘅結果。

俄羅斯衛生部2月後期發佈過一份官方報告，報告話個病毒係屬於RNA嘅單鏈病毒，歸類係β-CoV，同沙士、MERS係同一家族。而報告又話遺傳序列同沙士有成7成相似，認為「可能係蝙蝠冠狀病毒，同未知病毒重組而成嘅」。

一隊美國、英國、澳洲專家團3月喺《自然》期刊發表評論，發現病毒嘅基因嘅組成部分，係蝙蝠冠狀病毒、穿山甲冠狀病毒，同其他人類冠狀病毒合併嘅結果。佢哋認為穿山甲病毒基因解釋埋之前未解釋到嘅病毒基因成份，否證咗沙士病毒2型係故意人工合成嘅講法。佢哋相信，沙士病毒2型出現嘅原因係蝙蝠冠狀病毒同穿山甲冠狀病毒喺某宿主身上合併，然後因為呢種合併病毒超易感染人類，所以就因為物競天擇而大規模流行。

喺《新英格蘭醫學期刊 》發表嘅研究指，喺實驗室環境下貓可容易感染導致武漢肺炎嘅沙士病毒2型，並有機會將病毒傳到其他貓身上。

## 主要變種

## 睇埋
* 沙士病毒（1型）

## 攷
PageRank

係Google公司使嘅一種算法，攞嚟對佢搜尋器啲結果入邊啲網頁進行排名嘅一種演算法。佢實質上主要係通過網頁之間嘅鏈接個數同質素，嚟分析啲網頁嘅重要性。佢個靈感嚟自論文啲影響因子，即一篇文俾人引用得愈多、佢嘅影響力愈發大。用喺網頁上高，即一個網頁俾愈發多嘅其他網頁連入，佢嘅重要性就愈發大，佢喺成個檢索結果裏便就應有愈發高嘅排位。基於噉樣嘅惗法，PageRank捉每一條連入作為對個目標網頁嘅「投票」，根據得票幾多、同埋啲舉票者個等級嚟決定得票者個等級。

個演算法從名於Google公司創始人之一拉里丕治（）。Google搜尋器使佢去分析啲網頁嘅相關性同重要性，喺入邊用開作為評估網頁最佳化成效嘅因素之一。

而今個算法已經唔係Google公司幫網頁排名嘅唯一演算法，之但係佢係最早又係最有名嘅演算法。

## 簡式模型

## 洩露同沉底

## 隨機瀏覽者模型

## 理性瀏覽者模型

## 缺陷

## 考
枷 (光學現象)

**枷**（讀：加），又叫**暈**（讀：運），係一類光線（特別係熱頭、月亮）經過薄雲裏便啲冰晶散射而形成嘅光輪，因似套上一副枷而得名。由熱頭產生嘅就叫**日枷**，由月亮產生嘅就叫**月枷**。

## 參考
點算幸福

**點算幸福**（）係香港商業電台雷霆881嘅節目，連埋廣告每集係三十分鐘。主持係陳祺萱、樂樂、江慧楓（代班）、楊瑞麟（代班）。響2017年11月27號至2020年12月28號、以及響2024年9月2號起逢星期一晚上十點半至十一點播放。節目由幸福傳聲基金會贊助播出。

## 播放時間
*2017年11月27號至2020年12月28號：逢星期一晚上十點半至十一點播出
*2024年9月2號起：逢星期一晚上十點半至十一點播出

## 每集主題

## 參考


## 出面網頁
*點算幸福重溫網頁
*幸福傳聲基金會 - 點算幸福

|-
|width=30% align=center|**上一節目**聽楓的歌樂和心事
|width=40% align=center|**點算幸福**2017年11月27號－2020年12月28號(22:30-23:00)2024年9月2號－(22:30-23:00)
|width=30% align=center|**下一節目**雷霆音樂圈-
感受野

**感受野**（；）係指一粒神經細胞可以感受到嘅一柵區域，如果話刺激 \text{A} 喺神經細胞嘅 \text{x}_i 嘅感受野之內，噉 \text{x}_i 就可以受到 \text{A} 刺激而射訊號，否則 \text{x}_i 就唔會受到 \text{A} 刺激。

喺生理學等嘅領域上，感受野一般俾人用嚟描述視覺系統、聽覺系統同埋本體感受啲具體嘅神經系統性質。

## 生理

### 視覺
以人類個視覺為例，一𤗲視網膜上高毋同區域啲神經細胞個組織結構係毋同嘅，因此反映到視覺能力上都有毋同側重。譬如黃斑裏便個中央凹，一粒視錐細胞就直接褦到一粒神經節細胞；喺中央凹裏便總共大概有6萬粒視錐細胞同埋對應嘅6萬粒神經節細胞，嚟喺視覺中心達到最細緻嘅分辨能力。相反，喺毋需要咁清晰視覺嘅埞，平均6粒視錐細胞正佮到駁埋一粒神經細胞，噉樣可以減少訊號通路個數量，仲因為神經節細胞可以著更多訊息源激活、所以可以提高週邊區域個動態視覺能力 。 

## 人工神經網絡

術語「感受野」亦都用喺人工神經網絡領域，好多時跟卷積神經網絡（CNN）有𪐀褦。喺呢種語境當中，感受野定義為輸入裏便某笪區域嘅大細，當中生成相應特徵嘅。基本上，感受野係攞嚟度量某𤗲輸出要素同輸入區域之間關聯嘅，個概念適用於啲本地操作似摺積（convolution）、池化（pooling）之類。喺研究運動相關嘅任務裏便，譬如視頻預測（video prediction）同光流估計（optical flow estimation），要捕獲大幅度運動（2D柵格入便啲像素嘅位移），就要有相應足夠嘅感受野。具體嚟講，感受野大過數據集嘅最大數據流個幅值（magnitude）就算係足夠。當然都有好多方法增大得CNN嘅感受野。

人工神經網絡個「感受野」容易令人聯想到實際生物神經系統嘅感受野。的確，CNN個架構係特登模仿啲人認爲真實動物大腦係點樣運作嘅。唔似類似多層感知機（MLP）當中每一𤗲每粒神經元都連嗮下一𤗲啲神經元，CNN裏頭啲神經元成三維結構噉排，照顧到唔同神經元相對於原始數據嘅空間關係。由於CNN主要用於電腦視覺領域，所以啲神經元代表嘅數據好多時係圖像。每粒輸入神經元代表緊原始圖像嘅一粒像素，啲輸入神經元就組成第一𤗲。後一𤗲啲神經元都駁到啲輸入神經元嘅連接，但唔似MLP抑或其他傳統神經網絡入便噉駁嗮，而CNN用類似感受野嘅佈局，入便每粒神經元僅衹同前一𤗲（較低𤗲）神經元嘅子集連接。較低𤗲入便一粒神經元個感受野僅衹包含到圖像嘅一部份，而後便𤗲（較高𤗲）一粒神經元嘅感受野組合自低過佢嘅一啲（亦非全部）神經元個感受野。即，較高𤗲啲神經元「睇」得到圖像嘅部份大過較低𤗲嘅。噉樣逐𤗲逐𤗲落去每𤗲都從幅原始圖像度學到愈嚟愈多嘅抽象特徵。戥其他類型嘅神經網絡比較返，噉樣嘅感受野設計俾人認爲係CNN喺識別啲視覺圖樣方面有特別優勢嘅原因之一。

喺一啲研究當中，提出唨「有效感受野」嘅概念，嚟表示喺梯度反向傳播之後啲實際會受影響到嘅感受野；有一啲原因會影響有效感受野佔總嘅理論感受野嘅大細，包括啟動函數嘅選擇等。

## 攷
諾貝爾和平獎得主一覽

挪威諾貝爾委員會每年都會將諾貝爾和平獎頒畀「促進民族國家團結友好、取消或者裁減軍備、同埋為和平會議嘅組織同宣傳盡咗最大努力或者貢獻嘅人」。呢個獎係喺1895年根據阿爾費利德·諾貝爾嘅遺囑設立嘅五個諾貝爾獎之一，分別畀喺化學、物理學、文學、和平同生理學或醫學唔同方面有傑出貢獻嘅人。根據諾貝爾嘅遺囑，和平獎會交畀挪威諾貝爾委員會管理，挪威議會會揀5個人組成委員會嚟決定攞獎嘅人選。諾貝爾和平獎嘅第一次頒獎係喺1901年，嗰時有兩個人攞獎，分別係弗雷德里克·帕西同埋亨利·杜南。每位得獎者都會攞到一塊獎牌，一份證書，仲有唔同銀碼嘅獎金。1901年，帕西同埋杜南攞咗15萬零782瑞典克朗，即係等於2008年嘅773萬1004瑞典克朗。 和平獎每年12月10號喺奧斯陸頒發，呢一日係諾貝爾嘅忌日，挪威國王會親自將獎項頒畀每一位得獎者，係唯一一項唔係喺斯德哥爾摩頒發嘅諾貝爾獎。另一個同其他諾貝爾獎嘅唔同嘅地方係，和平獎會成日畀組織，而唔係個人，例如紅十字國際委員會就先後三次攞到呢個獎。

有啲觀點覺得和平獎係諾貝爾獎入面最具爭議嘅一個獎，佢揀嘅好多位得獎者都受過批評，聖雄甘地曾經先後五次攞到提名，但始終都係無攞獎。1948年佢俾人刺殺之後，挪威諾貝爾委員會曾經考慮追頒，但最終都係無咁做，而係決定喺呢年唔頒獎。佢畀出嘅解釋係：「無適合而且在生嘅候選人」。1961年，道格·哈馬紹喺拎到提名之後逝世，但依個時候獎都係仲未頒發，佢亦成為唯一一位攞到追頒嘅得獎者。依次之後，規則進行咗調整，令到之後幾乎無可能再有人會得到追頒。1973年，黎德壽拒絕接受諾貝爾和平獎，表示考慮到越南嘅處境，自己無立場嚟接受依個獎項。喺1954年攞到諾貝爾化學獎嘅萊納斯·鮑林喺1962年攞到諾貝爾和平獎，係唯一一位攞到兩次獨享諾貝爾獎嘅得獎人。2009年奧巴馬得獎都俾人批評好草率同頒獎理由企唔住腳。1989年同埋2010年，西藏宗教領袖十四世達賴喇嘛同埋中國異見人士劉曉波分別攞獎，激起中國大陸政府嘅強烈抗議。馬拉拉·優素福紮伊喺2014年拎到諾貝爾和平獎，成為諾貝爾獎歷史上最後生嘅得獎者。佢攞獎嗰陣剩係得17歲。2017年，諾貝爾和平獎就頒咗畀國際廢除核武器運動。

## 得主
截至2019年，諾貝爾和平獎一共頒過畀107位個人同埋24個組織。有17位女性曾經攞過諾貝爾和平獎，超過其他任何嘅諾貝爾獎。有兩個組織曾多次拎到呢一個獎項：紅十字國際委員會分別喺1917、1944同埋1963年獲獎，而聯合國難民署喺1954同埋1981年兩度獲獎。獎項設立以嚟，總共有19年無頒獎，呢個數量都超過其他任何嘅諾貝爾獎。

### 1900年代

### 1910年代

### 1920年代

### 1930年代

### 1940年代

### 1950年代

### 1960年代

### 1970年代

### 1980年代

### 1990年代

### 2000年代

### 2010年代

### 2020年代

## 睇埋
* 諾貝爾獎得主一覽

## 說明
:1912年、1919年、1925年、1929年、1933年、1935年、1944年、1952年、1954年、1960年、1962年、1976年嘅得獎者都係喺一年後至拎到前一年度嘅諾貝爾和平獎，因為挪威諾貝爾委員會認為，嗰一年嘅被提名人都唔符合諾貝爾和平獎嘅標準，為此委員會根據規則推遲頒獎到一年後，第二年再決定前一年度嘅獎項。
:卡爾·馮·奧西茨基未能出席領獎，因為當時嘅德國拒絕向佢發放護照。
:道格·哈馬紹喺頒獎前就已經去世，委員會將個獎追頒畀佢。
:黎德壽拒絕接受獎項。
:安德列·德米特裡耶維奇·薩哈羅夫未能出席領獎，因為當時嘅蘇聯政府拒絕向佢發放護照。
:昂山素姬未能出席領獎，因為佢遭到緬甸政府軟禁。獲釋並當選議員後，佢喺2012年6月16號親自領獎。
:劉曉波未能出席領獎，因為佢遭到中國大陸當局囚禁。佢喺2017年7月13號逝世。

## 拎
; 全域

* 
* 
*  

; 特定
三焦

**三焦**係中醫學範疇嚟講六腑嘅其中之一，又可以叫「決瀆之官」，分咗做**上焦**、**中焦**、**下焦**；對應嘅臟係心包。

**上焦**係喺橫膈膜以上嗰部份，包括心同肺。中醫學相信佢可以令血氣同津液好似霧氣咁散發全身。
**中焦**係喺橫膈膜下面，肚臍上面嘅位置，包括肝、膽、脾、胃。「中焦如漚」，指嘅係中焦有消化嘅功能。
**下焦**係喺肚臍下面，包括腎、小腸、大腸同埋膀胱。「下焦如瀆」，指嘅係下焦可以排啲身體入面嘅汚糟嘢出嚟。

## 攷

*廖育群：《重構秦漢醫學圖像》（上海：上海交通大學出版社，2012）。

## 拎
*Structure and Distribution of an Unrecognized Interstitium in Human Tissues
通波仔 (冠狀動脈)

**冠狀動脈嘅通波仔**（****，**PTCA**），係其中一種亦係最常見嘅通波仔，專係醫啲類似冠心病嘅心臟病。開刀嘅方法係，首先伸一條導管，沿住動脈通去心臟，喺冠狀動脈入面塞咗嗰個位用氣球泵返開佢，再加支架固定，主要係為咗開通塞咗嘅血管，搞掂佢變窄嘅情況。後遺症係可能會有「狹心症」。

## 攷

## 出面網頁
* 香港電台新聞天地：《通波仔手術存在一定風險》
* 成報:球囊動脈成形術
五臟六腑

**五臟六腑**，中醫對內臟嘅叫法，原寫**五藏六府**。根據《素問‧五臟別論篇》，**五臟**分別係肝、心、脾、肺、腎；**六腑**係膽、小腸、胃、大腸、膀胱、三焦。

## 攷
心 (五臟)

喺傳統中醫學入面嘅臟象學說講到，**心**係五臟六腑之中最緊要嘅部分，喺五行入面屬火，叫佢做「神之居，血之主，脈之宗」。五臟六腑嘅心同生物學嘅心臟大致差唔多。中醫學覺得心同精神思想好有關。大致嚟講，同心有關嘅嘢包括血嘅流動、精神意識、出汗，同埋脷。

## 參考資料

### 書目
*李德新：《實用中醫基礎學》，人民衛生出版社，1985年12月 
*吳敦序等，《中醫基礎理論》，上海科學技術出版社（1996年），ISBN 7532337014
*《如何看待中医的“心主神明”理论》。貴陽中醫學院學報，29卷3期。

## 拎
*藏象學說綱要
*中醫對人體臟腑的認識
團結護專業抗白色恐怖教育界集會

**團結護專業抗白色恐怖教育界集會**係2020年1月3號一次反逃犯條例修訂集會，喺中環愛丁堡廣場搞。呢次集會嘅主要對象係教育工作者，主題係抗議教育局製造白色恐怖。主辦單位估計有20,000人參加，警方就話高峰期有2,500人。
天下制裁集氣大會

**天下制裁集氣大會**係2020年1月12號下晝一次反逃犯條例修訂集會，喺中環愛丁堡廣場搞。呢次集會由「民間集會團隊」搞，主題係爭取盡快落實政改，如果唔係就會呼籲國際社會制裁香港，同時為下個禮拜原定嘅大遊行造勢。發言人士亦解釋自反修例運動開始以嚟，海外香港人以唔同方式爭取外國同聯合國支持，去令外國知呢場運動重未完。

主辦單位估計有3.6萬人參加，警方就話高峰期有3,000人。

集會以「立即民主政改，否則天下制裁」做主題，並希望政府快啲回應「實現真普選」訴求，事前亦攞到警方不反對通知書。集會申請人劉頴匡強調，特區政府要喺呢一年實施政改，喺呢年立法會選舉入面實現無功能組別同無政治篩選嘅選舉，唔係就會呼籲國際社會對香港作出制裁。大會話歡迎唔同政治光譜人士參與，重話「不捉鬼」、「不割席」。

## 活動過程
下晝3點幾，已經有一批市民去到現場，有啲人揸住旗幟，亦有人舉起美國國旗同英國國旗。其後，參與者亦即場唱反修例歌曲。喺中環有好多防暴警員把守，仲時不時截查着黑衫嘅市民。

集會有嚟自加拿大、美國、澳洲同法國等地嘅抗爭者發言，包括外國留學生同埋移咗民嘅港人。佢哋話自反修例運動開始以嚟，一直喺外地透過遊說國會議員、喺大學搞學術交流、搞遊行集會、整連儂牆等唔同方法，去爭取支持。同場有中國大陸嘅學生話如果選擇沉默，就會冇嗮嗰刻擁有嘅一切。

香港眾志成員黃奕武話，曾經向歐洲人提出消費嗰時應該考慮中國貨嘅生產過程有冇良心，又話德國同中國訂立嘅貿易條例有需要改變。香港眾志秘書長黃之鋒同埋青年新政召集人梁頌恆都以台灣已經達致一人一票民主選舉做例子，期望香港人最終都可以選出屬於自己嘅特首同立法會。

劉頴匡批評香港政府同中共對香港人爭取民主「冇啲同情，反而幸災樂禍，落井下石」，重話佢哋一定會有報應。佢又話嚟緊會繼續爭取各國通過香港人權法案，等國際社會繼續留意香港，懲罰獨裁者。

## 海外支持
* 澳洲港人組織NSW Hongkongers事前為活動拍咗段片，呼籲市民參加。

## 後續

夜晚大概6點集會完之後，防暴警察就喺中環同埋金鐘近英國駐港總領事館一帶戒備，有多人被截查，亦有人被帶上警車。

## 參考
天下制裁集會

**天下制裁集會**，係2020年1月19號一次反逃犯條例修訂集會。

呢次示威原本以遊行形式舉行，叫**天下制裁大遊行**，計劃由中環遮打道行到銅鑼灣崇光百貨，但係畀警方反對，只係向遮打花園同遮打道範圍搞嘅集會發不反對通知書。而集會主題亦呼應返上個禮拜日嘅集氣大會，爭取盡快落實政改，如果唔係，就會呼籲國際社會制裁香港。下晝四點幾，集會畀警方腰斬。主辦單位估計至少有15萬人參加，警方就話高峰期有11,680人。搞手劉頴匡嗰晚畀警方拉咗，話佢煽動群眾情緒同違反不反對通知書條件。

## 參考
*天下制裁集會東網直播
肝 (五臟)

喺中醫傳統嘅臟象學說入面，**[[肝]]**屬於五行入面嘅木，主要功能係「疏泄」與「藏血」。其中疏泄包含咗精神情緒、消化，同埋同氣、血、水嘅流通；而藏血就係指點樣草血同調節。除此之外，肝同膽互相都會影響膽汁嘅分泌。

## 攷
當奴海伯

**當奴海伯**（；）係一位加拿大心理學家，由1947年喺滿地可個麥嬌大學任心理學教授、從事開領域嘅研究，並因佢喺1949年出版個《行為組織》（Organization of Behavior）裏便嘅海伯理論而出名。呢本書對後世啲認知科學同埋人工神經網絡嘅發展有重大影響，俾世人認為係神經心理學之父。
心臟搭橋

**心臟搭橋**（，常縮寫為**CABG**）又叫**心臟繞道手術**，即係喺冠狀動脈旁邊駁條血管過去，可以緩解心絞痛同埋減少因為冠心病而死嘅機率。搭橋用嘅動脈同靜脈都係嚟自病人自己（例如）。將血管橋駁去冠狀動脈，兜過已經塞咗或者變窄咗嘅心血管部分，提高冠脈灌注，增加心肌氧氣嘅供應。呢種手術通常喺停咗嘅心臟底下先做，要用到；但係亦都可以喺郁緊嘅心臟到做。

## 攷

## 睇埋
*通波仔
*心胸外科
*通波仔 (冠狀動脈)

## 拎
*A BBC film showing a patient undergoing a double bypass operation.
*Ischemic Heart Disease section in *Cardiac Surgey in the Adult*
* Coronary Artery Bypass Surgery at NYU Langone Medical Center's Cardiac and Vascular Institute
三幅被

**三幅被**（粵拼：），俗啲嘅就嗌做**三篤屁**（），泛指啲講嚟講去冇嚟新意嘅內容。作故仔或者戲劇嗰陣，**三幅被**亦指一啲橋段或者藝術表現方式因為俾人用得多得滯，喪失咗原本意義或者原本想達到嘅效果。

## 詞源
**三幅被**係個粵語慣用語，相傳舊時整棉被嗰陣，係用三幅布嚟包住啲棉花，整成一張棉被。因為無論點冚，翻嚟翻去冚響身嘅都係棉花，於是就衍生咗噉嘅詞出嚟，形容一啲重覆噉畀人用到爛嗮嘅橋段或者講到唚氣嘅說話。而另一種講法係，**三幅被**呢隻詞嚟自「**講嚟講嚟去三幅被，度嚟度去二丈四**」，相傳以前一幅被嘅長度係八尺，而三幅被加埋就啱啱好二丈四，所以兩句話查實意思係一樣嘅。

**三幅被**同成語**陳腔濫調**（）意思好接近。

喺包括英文在內嘅好多歐洲語言當中，橋段或者表現方式用得太多而冇咗原來效果，可以稱之為 **cliché**（類似）—呢個詞源自法文。

## 概論

喺創意寫作嘅世界，一條橋係咪三幅被唔係固定嘅，而且有陣時有少少主觀：橋段好多時會隨時間而變成三幅被，但跟住由一啲出色嘅作家做某啲創新，例如係解構或者重構等嘅用法，然後變返做受人接納嘅橋。

不過，完全拋棄慣常套路都唔一定係好事。如果作品背離常規太遠，觀眾好可能無法解讀內容，因為佢哋冇足夠既有經驗去理解發生緊咩事。所以，要處理三幅被呢個問題，最關鍵嘅唔係「避免所有慣例」而係要平衡－適當運用觀眾熟悉嘅常規，令到作品容易理解，同時加入出奇不意嘅元素，增加作品嘅吸引力。可以睇睇最佳差異嘅概念。

## 起因
一般認為，一條橋會變成三幅被嘅常見原因有以下呢啲：
*俾人用得多得滯。
*用嗰條橋嘅某件作品勁受歡迎，搞到好多人抄佢，最後令到條橋喺俗作入面出現太多。
*條橋俾人發覺佢查實根本唔合理，例如一見鍾情俾人用唔少，但好多人發覺，現實世界根本冇咁多一見鍾情。
... 等等。

## 睇埋
*創意
*創新
*最佳差異

## 引咗

## 外拎
* Cliché，電視橋段網講 cliché 呢個概念。
方守賢

**方守賢**（）係中華人民共和國加速器物理學家，中國科學院高能物理研究所研究員、前所長，北京正負電子對撞機國家實驗室主任，中國科學院數學物理學部主任。

## 生平
方守賢於1932年10月28號喺上海出世，祖籍安徽太平。1955年10月畢業於復旦大學。1979年6月22號加入中國共產黨。1991年當選為中國科學院學部委員（院士）。

2020年1月19號上晝9點31分，方守賢因病喺北京逝世，享年87歲。

## 參考

## 連出去
* 中國科學院學部與院士·院士信息·數學物理學部

類:物理學家
類:中國科學院院士
遊劍江湖

《**遊劍江湖**》（），係香港無綫電視製作嘅古裝電視劇，由郭羨妮、陳錦鴻、何家勁、陳龍、陳怡蓉、李天翔、李倩主演，監製唐基明。呢套劇2006年海外首播，2013年下晝時段翡翠台首播。
上海傳奇

《**上海傳奇**》（），係香港無綫電視製作嘅民初電視劇，由苗僑偉、黃宗澤、向海嵐、楊思琦、陳國邦、郭政鴻、高雄、敖嘉年主演，監製張乾文。呢套劇2006年海外首播，2013年上晝時段翡翠台首播。
千謊百計

《**千謊百計**》（），係香港無綫電視製作嘅民初電視劇，由黃宗澤、陳鍵鋒、楊思琦、徐子珊、苑瓊丹、陳鴻烈、黃智賢、楊秀惠主演，監製徐遇安。呢套劇2006年海外首播，2013年下晝時段翡翠台首播。
凶城計中計

《**凶城計中計**》（），係香港無綫電視製作嘅古裝電視劇，由陳錦鴻、謝天華、廖碧兒、岳華、湯盈盈、李思欣、許紹雄、姚樂怡主演，監製莊偉建。呢套劇2007年海外首播，2013年下晝時段翡翠台首播。
戀愛星求人

《**戀愛星求人**》（，前名《占星情緣》，巡禮名《星座小王子》），係香港無綫電視製作嘅時裝電視劇，由馬浚偉、楊怡、謝天華、曹敏莉、苑瓊丹、陳展鵬、蔣志光、李國麟、劉丹主演，監製徐遇安。呢套劇2010年海外首播，2013年下晝時段翡翠台首播。

## 主要角色
*馬浚偉 飾 池一寶
*謝天華 飾 官星皓（Jeff）
*楊怡 飾 簡傲藍（Twinkle）
*曹敏莉 飾 方卓琪（Anna）

## 前後節目
基於規則嘅系統

**基於規則嘅系統**係電腦科學裏便嘅一個概念，指用於存儲同操縱知識、並以有用嘅方式解釋訊息嘅系統。佢通常用於人工智能應用同研究當中。一般嚟講，個術語「基於規則嘅系統」適用於啲涉及人為或者由人策展嘅規則集嘅系統。啲用自動規則推理構造嘅基於規則嘅系統、譬如，就通常毋屬於邇種系統類型。

## 理論
基於規則嘅系統並冇使用到人工神經網絡，而係使到一啲邏輯學嘅機制，嚟模仿腦裏便個神經網絡嘅功能之一，即透過某個對象嘅模式、性質、相關反應同埋一啲推斷規則（邏輯規則等）嚟認識世界上啲嘢或者理解啲嘢嘅行為，譬如睇到部汽車就反應到佢主要係金屬做成、使油、識喐、沿線行、識打燈、運得人等等；又譬如見到個交通燈，就要注意到亮紅燈要徛住、亮綠燈就得行噉樣。

無論對於生物腦抑係電腦，要透過邏輯嚟解決啲問題都係由問題提出（輸入）同埋問題嘅解（輸出）組成。喺基於規則嘅系統裏便，輸入同輸出之間，仲細分成**知識表示**（Wissensrepräsentation）同埋**知識加工**（Wissensverarbeitung）兩部份。通過將知識本身同知識加工分開，可以做到喺運行緊嗰陣時單獨改啲用到嘅知識/訊息，同埋可以令到機器自己可以有判斷功能、意識到邊啲規則係戥結果唔啱嘅並適應新嘅規則。

啲用到嘅知識有好多種類型：

* 關連知識（Relationales Wissen），即啲對象又跟其他對象有拏褦嘅邇層知識，譬如發動機之於汽車、電動汽車之於汽車等等；
* 特性繼承（Vererbung von Eigenschaften），即類似三段論嘅推導，譬如電動汽車係汽車所以電動汽車又有發動機噉樣；
* 過程知識（Prozedurales Wissen），即某種特定情景下比較固定嘅一套行動或者進程，譬如乾炒牛河就先炒嫩牛肉至半熟，再落油炒香芽菜、韭菜、洋蔥，又落河粉快炒，再加入豉油同熟油，最後放牛肉炒勻之類；
* 邏輯知識（Logisches Wissen），邇層一般指啲因果理由同埋邏輯暗指（Logische Implikation），譬如去加油站意味住要加油噉。

**知識表示**就係捉啲知識用某種語言文字系統表達出嚟，等到電腦自己可以理解。啲語言文字梗係包括自然語言，但自然語言會有多義性、歧義，所以用統一嘅語言文字系統嚟表達同埋轉換啲訊息就好有必要。

**知識加工**反映嘅係知識背後嘅聯繫，即某啲知識會暗含（imply）其他嘅知識，譬如「一部車使唨八年」意味住「老化」、「折舊大」、「價平」、「檢查制度可能更嚴格」等等。

## 構建
典型嘅基於規則嘅系統有四個基本組件：

* 規則個列表抑或規則庫個列表，屬於特定類型嘅知識庫。
* 抑係，基於啲對輸入同埋個規則庫嘅交互嚟推斷訊息或者採取行動。隻解釋器（interpreter）通過執行以下匹配-解析-行動（match-resolve-act）循環嚟執行程序：
** 匹配（Match）：第一動，啲所有生產方式（productions）嘅左側（left-hand sides）都戥工作記憶啲內容進行匹配，並獲得一個衝突集作為結果，之包含澌啲所有滿意嘅生產方式嘅實例。生產方式個實例係一份有序嘅列表，裏便寫有啲滿足生產方式左側嘅工作存儲元素。
** 衝突解析（Conflict-Resolution）：第二動，揀衝突集裏便啲生產實例之一嚟執行。若果冇滿意嘅生產方式，隻解析器就halt住。
** 行動（Act）：第三動，執行個喺衝突解析當中揀唨嘅生產方式裏便啲行動。邇啲操作可能會更改工作內存啲內容。邇一動結束嗰陣，執行過程返到第一動。
* 臨時嘅工作記憶。
* 使用者界面或者其他連到外便世界嘅連接，上高傳遞到啲輸入輸出訊號。

## 睇埋

* 演算法
* 

## 考
瑪利奧 (搞清楚)

**[[瑪利奧]]**（或者寫做**馬利奧**、**馬里奧**）通常指一個遊戲角色，亦可以係：
*瑪利奧系列，由瑪利奧做主角嘅一系列電子遊戲
*馬里奧餐廳，香港舊時一個連鎖西餐廳集團
談談情·練練武

《**談談情·練練武**》（），係香港無綫電視製作嘅時裝電視劇，由林保怡、郭羨妮、龔蓓苾、夏雨、袁彩雲、鄧健泓、曹眾、黃德斌主演，監製戚其義。呢套劇2002年海外首播，2013年下晝時段翡翠台首播。
驚艷一槍

《**驚艷一槍**》（），係香港無綫電視製作嘅古裝電視劇，由馬德鐘、佘詩曼、陳錦鴻、陳松伶、歐錦棠、文頌嫻、石修、郭政鴻主演，監製唐基明。呢套劇2005年海外首播，2012年下晝時段翡翠台首播。
我外母唔係人

《**我外母唔係人**》（），係香港無綫電視製作嘅懷舊電視劇，由薛家燕、梁榮忠、鍾嘉欣、元華、陳山聰、楊婉儀、劉玉翠、李國麟、韓馬利、王祖藍主演，監製黃偉聲。呢套劇2007年海外首播，2012年下晝時段翡翠台首播。
肥婆奶奶扭計媳

《**肥婆奶奶扭計媳**》（），係香港無綫電視製作嘅時裝電視劇，由沈殿霞、向海嵐、江華、盧慶輝、林尚義、曹眾、安德尊、許秋怡主演，監製李添勝。呢套劇2001年海外首播，2012年下晝時段翡翠台首播。
飛虎

《**飛虎**》（），係香港無綫電視製作嘅時裝電視劇，由馬德鐘、宣萱、梁烈唯、羅仲謙、王浩信、黃智雯、袁偉豪、翟威廉、胡炯龍、李嘉、曾偉權、曾守明、鄧健泓、苟芸慧、張嘉兒、馬國明、賈曉晨、黃德斌主演，監製林志華。

## 參考
張子江

**張子江**（，）係香港教育家同教會牧師，係張子華牧師嘅二弟，歷任迦密中學同香港培正中學校長，1988年獲委任為太平紳士同埋香港立法局議員。

## 參考資料

## 著作

* 《拼盡我一生》
* 《愛程》
* 《如何管教孩子》
* 《每週一想》

## 出面網頁
* 
* 省港澳培正中小學歷任校長 | 香港培正同學會
* 港澳名人精英錄
* 事奉五十載張子江牧師回天家 曾任迦密培正校長 
* 舊生：他為學生燒盡一生

類:牧師
類:前香港立法局議員
類:香港培正中學校長
類:堪薩斯州立大學舊生
類:香港浸會大學舊生
類:新法書院舊生
類:九龍華仁書院舊生
類:香港新教徒
子江
蓋世孖寶

《**蓋世孖寶**》（），係香港無綫電視製作嘅古裝電視劇，由吳卓羲、陳鍵鋒、曹敏莉、蓋鳴暉、蘇玉華、元華、郭鋒、曾偉權主演，監製梁材遠。呢套劇2005年海外首播，2011年中午時段翡翠台首播。
葉賜添

**葉賜添**博士（）係香港教育家，九龍城浸信會禧年（恩平）小學校監，做過香港培正中學校長（2003年至2015年）、香港中文中學聯會主席、九龍地域校長聯會成員、九龍城區議會委任議員（2008年至2011年）、九龍社團聯會名譽顧問同埋香港青年獎勵計劃學校執行處委員會主席。

## 學歷
* 華南師範大學教育學博士
* 香港中文大學文學碩士（教育）、教育文憑、（榮譽）理學士
* 香港培正中學（1973年「勤社」畢業，同屆同學有廉政專員白韞六、中學校長譚秉源）
* 聖公會基德小學（1966年畢業）

## 攷

## 出面網頁
* 
* 省港澳培正中小學歷任校長 | 香港培正同學會

類:香港培正中學校長
類:華南師範大學舊生
類:香港中文大學舊生
類:香港培正中學舊生
類:香港新教徒
賜添
七號差館

《**七號差館**》（），係香港無綫電視製作嘅懷舊電視劇，由薛家燕、吳啟華、張可頤、張兆輝、汪琳、湯盈盈、曹永廉、蔡子健主演，監製蕭顯輝。呢套劇2002年海外首播，2011年深夜時段翡翠台首播。
九龍城浸信會禧年（恩平）小學

**九龍城浸信會禧年（恩平）小學**（）係香港一間政府資助全日制男女基督教小學，喺新界大圍新翠邨第二期校舍，2006年9月由「九龍城浸信會禧年小學下午校」同「恩平工商會李吳瑞愛紀念學校」合併而成，辦學團體係九龍城浸信會，現任校長係陶劍幗女士。

## 出面網頁
* 
* Kowloon City Baptist Church 九龍城浸信會 - 屬會學校
非線性遊戲度

**非線性遊戲度**（）係遊戲設計上嘅一個概念，指要完成一隻遊戲需要通過嘅挑戰可以用多個唔同次序完成。舉個例子說明，而家有一隻平台遊戲，喺玩家過咗一個關卡之後，遊戲世界會有多道傳送門出現，俾玩家揀去邊一個關卡，而且玩家仲有可能直接跳過某啲關卡，就去到大佬嗰度；相比之下，一隻「過咗一關就去下一關」嘅平台遊戲設計上就好線性。

喺現代遊戲設計上，線性遊戲設計冇話一定唔好，不過唔同玩家群可能對遊戲嘅線性設計有特別嘅喜惡。
## 沙盒模式
好多遊戲都會有所謂嘅沙盒模式：舉個例說明，喺好似《模擬樂園系列》等俾玩家建設遊樂園嘅商業模擬遊戲入面，正常嚟講玩家要受資金嘅限制，而且要達到某啲任務目的（例如「要令個遊樂園嘅入場人次超過某個數」）；而《模擬樂園系列》嘅多部作品都有沙盒模式－响沙盒模式當中，玩家有無限咁多資金，而且冇話要達到乜嘢任務目的，等玩家有得完全自由噉建設自己心目中嘅夢幻遊樂園。
## 睇埋
*關卡
*開放世界
*打機用語

## 引述
林英豪

**林英豪**博士（）係香港培正中學校長（1974年至1985年）。任內該中學轉為資助中學（1975年）、轉五年制（1976年）同埋中小分家（1984年）。1992年移民多倫多，2018年10月24號喺當地過身。

## 攷

## 出面網頁
* 第29屆大會 (1985) | 頒授學位典禮 | 香港中文大學，香港中文大學 
* 省港澳培正中小學歷任校長 | 香港培正同學會
* 1939 年級鵬社 | 香港培正同學會
結·分@謊情式

《**結·分@謊情式**》（），係香港無綫電視製作嘅時裝處境喜劇，由張兆輝、商天娥、滕麗名、陳奐仁、林夏薇、袁偉豪、謝雪心、胡楓主演，監製關永忠。
米津玄師

（，）係日本一個男性音樂家。喺德島縣出世，代表作有日劇《不自然死因研究所》嘅主題歌《Lemon》，呢首亦係佢嘅第8首單曲。

## 攷

## 拎
* 米津玄師 LINE OFFICIAL BLOG
* 
* 米津玄師 - SonyMusic
* 米津玄師 - UNIVERSAL MUSIC JAPAN
* 米津玄師 - Ustream
* 
* 
* 
* 

類:日本唱作人
Lemon (米津玄師嘅歌)

《**Lemon**》係日本歌手米津玄師嘅第八首單曲，喺2018年3月14號由Sony Music Records賣。

## 收錄歌

## 攷

## 拎
* Lemon盤
* DVD盤
* 初回限定盤
*
不自然死因研究所

《**不自然死因研究所**》（，）係套日本TBS電視台喺2018年1月12號至3月16號播嘅電視劇，主角係石原聰美，編劇係野木亞紀子。

呢套劇講喺日本厚生勞動省新設立嘅「不自然死因研究所」入面，由法醫解剖人喺唔自然死亡嘅屍體上面搵返佢真正死因嘅單元故事。

## 主要人物

## 攷

## 拎
* 《UNNATURAL》－TBS官方網站
*
主動機械學習

**主動機械學習**（**active machine learning**）係機械學習上嘅一種做法，指個機械學習程式有能力揀選由乜嘢數據嗰度做學習。
沙士疫情

**沙士疫情**，係指沙士（）喺2002年响中國大陸首次爆發後，引起嘅各界恐慌同擴散嘅全球性傳染病疫潮。呢次疫潮令到全世界七百幾人死，最後喺2003年9月呢種病毒畀人完全消滅。

## 疫潮

## 攷

## 拎
* 
* 
* 手牽手ＭＶ - 抗SARS藝人大合唱 
* 香港心連心全城抗炎大行動主題曲《香港心》
*  沙士 新報人 (香港浸會大學新聞系學生作品庫)
*  SARS The Young Reporter (HKBU Journalism Student Publication Archive)
奪命金

《**奪命金**》（英文：**Life Without Principle**），係2011年上畫嘅港產片，由劉青雲、任賢齊、何韻詩主演，杜琪峯執導。

## 出面網頁
*
3D肉蒲團之極樂寶鑑

《**3D肉蒲團之極樂寶鑑**》（英文：**3D Sex and Zen: Extreme Ecstasy**），係2011年上畫嘅港產片，由葉山豪、藍燕、原紗央莉、周防雪子、雷凱欣、何華超主演，孫立基執導。套戲係香港第一套3D鹹片，用小說《肉蒲團》做藍本改編。

## 外鏈
*
安非他命 (電影)

《**安非他命**》（英文：**Amphetamine**），係2010年上畫嘅港產片，由彭冠期、白梓軒主演，雲翔執導。套戲用男同性戀做主題。
李小龍 (電影)

《**李小龍**》（英文：**Bruce Lee My Brother**），係2010年上畫嘅港產片，由李治廷、梁家輝、鍾麗緹、葉璇、謝婷婷主演，文雋、葉偉民執導。套戲主人翁係武打巨星李小龍。

陳奐仁喺呢套戲飾演胡奀，佢憑呢套戲贏得第30屆香港電影金像獎最佳新演員。
葉問：終極一戰

《**葉問：終極一戰**》（英文：**Ip Man: The Final Fight**），係2013年上畫嘅港產片，由黃秋生、袁詠儀、鍾欣潼、陳小春主演，邱禮濤執導。套戲主人翁係詠春宗師葉問。

## 睇埋
*《一代宗師》：同一年上畫又同一主題嘅港產片
殭屍 (電影)

《**殭屍**》（英文：**Rigor Mortis**），係2013年上畫嘅港產片，由錢小豪、陳友、鮑起靜、惠英紅、鍾發、吳耀漢、盧海鵬主演，麥浚龍執導。套戲用殭屍做主題。
得閒炒飯

《**得閒炒飯**》（英文：**All About Love**），係2010年上畫嘅港產片，由吳君如、周慧敏、張兆輝、陳偉霆主演，許鞍華執導。套戲用雙性戀做主題。
綫人 (電影)

《**綫人**》（英文：**The Stool Pigeon**），係2010年上畫嘅港產片，由謝霆鋒、張家輝、桂綸鎂主演，林超賢執導。套戲係《証人》嘅續作，但係用全新故仔。

## 主要演員
葉問前傳

《**葉問前傳**》（英文：**The Legend is Born - Ip Man**），係2010年上畫嘅港產片，由杜宇航、黃奕、洪金寶、元彪、樊少皇、陳嘉桓、廖碧兒主演，邱禮濤執導。套戲主人翁係詠春宗師葉問。
車手

《**車手**》（英文：**Motorway**），係2012年上畫嘅港產片，由黃秋生、余文樂、郭曉冬主演，鄭保瑞執導。
12金鴨

《**12金鴨**》（英文：**12 Golden Ducks**），係2015年上畫嘅港產片，由吳君如、劉浩龍、姜皓文、蔡瀚億主演，鄒凱光執導，另外仲有謝霆鋒、任達華、陳妍希、陳奕迅、趙薇、鹿晗、盧海鵬、薛凱琪、陳靜、黃秋生、周秀娜、李若彤、梁洛施、黃偉文、王菀之等藝人客串。

故事講述昔日鴨王萬人迷張近萊（Future張，吳君如飾演），因為感情受創遠走泰國。喺好友魯老師（黃秋生飾演）嘅激勵下，佢搵嚟貼身教練洛雞（古天樂飾演）相助重練鋼鐵人身，決定要喺香港鴨界重振雄風。點知佢賺女人錢嘅地方，已經由夜店變成老人院、暗藏春色嘅泰式菜館等…。終於一個千載難逢嘅機會，佢被當紅名媛梁李笑茜（容祖兒飾演）選中，一齊上電視跳舞，但條件係必須搵齊12位身懷絕技、各有所「長」嘅舞男…

## 製作過程
呢套戲其中一個廣受關注嘅賣點，就係吳君如犧牲色相、女扮男裝嘅反串演出。拍攝期間吳君如每次「整胸」特殊化妝，都至少6個工作人員對佢上下其手進行。吳君如又話，因為特殊化妝用到嘅，擁有人魚線同埋肌肉嘅『人造皮肌肉』有一定厚度，如果身形唔夠纖瘦，效果會顯得臃腫，所以想偷懶唔做運動都唔得，連食飯都要同幾個男模特兒一樣淨係食雞肉同菜。佢又話，自己喺呢套戲嘅形象其實係參考自己心目中嘅男神，包括梁朝偉、劉德華同張國榮。

陳妍希、趙薇、梁洛施同埋容祖兒飾演唔同尋歡嘅女性，亦成為咗一啲傳媒嘅關注所在。另外，亦有啲傳媒提到，吳君如同謝霆鋒上演中學時期嘅戲碼，謝霆鋒喺戲入面暗戀吳君如，而吳君如就強吻謝霆鋒，仲大玩「抓鳥遊戲」。

## 迴響

* 影評專頁《晞。觀影記事》喺立場新聞撰寫影評嘅時候，形容呢套戲算係群星賀歲式喜劇，以大堆頭卡士以喻港人逆境自強，有熱鬧嘅感覺，亦有帶出一定人情味同感人情節，但係劇情相對鬆散，比唔上吳君如之前嘅《金雞》。
* 影評專頁《講。鏟。片》以「吳君如的男妓大派對」形容呢套戲，指呢套戲結構較為鬆散，但亦令觀眾對於過去可以有一定嘅反思，唔同演員都有亮點，觀眾入場可得到預期所需。

## 參考
大追捕

《**大追捕**》（英文：**Nightfall**），係2012年上畫嘅港產片，由任達華、張家輝、文詠珊、謝安琪主演，周顯揚執導。
最強囍事

《**最強囍事**》（英文：**All's Well, Ends Well 2011**），係2011年上畫嘅港產片，由甄子丹、古天樂、劉嘉玲、張柏芝、黃百鳴、閻妮、杜汶澤、熊黛林主演，陳慶嘉執導。套戲係《家有囍事》嘅相關作品。

## 睇埋
*家有囍事系列
2012我愛HK喜上加囍

《**2012我愛HK喜上加囍**》（）係2012年上畫嘅港產片，由曾志偉、毛舜筠、黃宗澤、何韻詩、馮淬帆、邵音音、蘇永康、麥長青、陸永、張馨予主演，鍾澍佳、錢國偉執導。

## 睇埋
*《我愛HK開心萬歲》
*《2013我愛HK恭喜發財》

## 出面網頁
* 
* 
* 
* 
* 
* 
* 
* 
*
竊聽風雲

《**竊聽風雲**》（英文：**Overheard**），係2009年上畫嘅港產片，由劉青雲、古天樂、吳彥祖主演，麥兆輝、莊文強執導。

## 睇埋
*《竊聽風雲2》
*《竊聽風雲3》
竊聽風雲2

《**竊聽風雲2**》（英文：**Overheard 2**），係2011年上畫嘅港產片，由劉青雲、古天樂、吳彥祖主演，麥兆輝、莊文強執導。套戲係《竊聽風雲》續作，但係用最新故仔。

## 睇埋
*《竊聽風雲》
*《竊聽風雲3》
竊聽風雲3

《**竊聽風雲3**》（英文：**Overheard 3**），係2014年上畫嘅港產片，由劉青雲、古天樂、吳彥祖主演，麥兆輝、莊文強執導。套戲係《竊聽風雲2》續作，但係用最新故仔。

## 睇埋
*《竊聽風雲》
*《竊聽風雲2》
童眼

《**童眼**》（英文：**Child's Eye**），係2010年上畫嘅港產片，由楊丞琳、江若琳、余文樂、徐正曦主演，彭氏兄弟執導。
花田囍事2010

《**花田囍事2010**》（英文：**All's Well, Ends Well Too 2010**），係2010年上畫嘅港產片，由吳君如、黃百鳴、古天樂、鄭中基、熊黛林、Angelababy主演，黃百鳴、邱禮濤執導。套戲翻拍1993年電影《花田囍事》。

## 睇埋
*家有囍事系列
赤道 (電影)

《**赤道**》（英文：**Helios**），係2015年上畫嘅港產片，由張學友、張家輝、余文樂、張震、王學圻、文詠珊、池珍熙、崔始源主演，陸劍青、梁樂民執導。
72家租客

《**72家租客**》（）係2010年上畫嘅港產片，由曾志偉、張學友、袁詠儀、黃宗澤、鄧麗欣、王祖藍、鍾嘉欣主演，曾志偉、葉念琛、鍾澍佳執導。

## 出面網頁
* 
* 
* 
* 
* 
* 
* 
* 
*
報應 (香港電影)

《**報應**》（英文：**Punished**），係2011年上畫嘅港產片，由黃秋生、任賢齊、張可頤、文詠珊、盧巧音、恭碩良主演，羅永昌執導。
迷城

《**迷城**》（英文：**Wild City**），係2015年上畫嘅港產片，由古天樂、余文樂、張孝全、佟麗婭、任達華、謝天華、李燦森、高捷、馬浴柯主演，林嶺東、錢文錡執導。
金雞 (電影)

《**金雞**》（英文：**Golden Chicken**），係2002年上畫嘅港產片，由吳君如、曾志偉、劉德華、梁家輝、胡軍主演，趙良駿執導。

## 睇埋
*《金雞2》
*《金雞SSS》
金雞2

《**金雞2**》（英文：**Golden Chicken 2**），係2003年上畫嘅港產片，由吳君如、張學友、黎明、鄭中基、杜汶澤主演，趙良駿執導。

## 睇埋
*《金雞》
*《金雞SSS》
金雞SSS

《**金雞SSS**》（英文：**Golden Chicken S**），係2014年上畫嘅港產片，由吳君如、張家輝、王菀之、陳奕迅主演，鄒凱光執導。

## 睇埋
*《金雞》
*《金雞2》
沙士病毒1型

**沙士病毒**（英文：**SARS-CoV**），全名**嚴重急性呼吸道綜合症冠狀病毒**，係一種可以引發沙士嘅冠狀病毒。呢種病毒屬於冠狀病毒嘅 beta 類。

## 改名
2020年2月11號，國際病毒分類委員會將引發武漢肺炎嘅病毒正式定名做「沙士病毒2型」（SARS-CoV-2），而原先嘅沙士病毒就改名叫「**沙士病毒一型**」（**SARS-CoV-1**，全名**嚴重急性呼吸系統綜合症冠狀病毒1型**）。

## 攷

## 拎
* WHO press release identifying and naming the SARS virus
* The SARS virus genetic map
* ''Science'' special on the SARS virus (free content: no registration required)
* 
* U.S. Centers for Disease Control and Prevention (CDC) SARS home
* World Health Organization on alert
*
希望

**希望**係形容一種情緒嘅詞語，呢種情緒係一個人對同佢生命相關嘅事件、環境等因素嗰陣表現出嚟嘅一種積極感情。希望意味著對某件事發生嘅期望同渴望嘅感覺，盼望自己諗嘅嘢可以成真。
Intellivision Amico

**Intellivision Amico**係由美國Intellivision Entertainment出嘅一款家用遊戲機，預計2020年10月10號推出。
市場定位

（）係市場學上嘅一個概念，指一件產品點樣展示自己同競爭者之間嘅差異，等自己能夠滿足競爭者滿足唔到嘅慾望。

## 睇埋
*經濟價值
多啦A夢：大雄與風之使者

《》（，），係第廿四部多啦A夢電影版。電影喺2003年3月8號響日本上映，喺2005年8月4號嚮香港上映。

## 角色

## 睇埋

## 攷

## 拎
*
*
*
*
*
永利皇宮

**永利皇宮**（葡文：**Palácio Wynn**；英文：**Wynn Palace**；繁稱：**永利皇宮路氹**［英文：**Wynn Palace Cotai**］）由永利渡假村（澳門）股份有限公司擁有及經營，起喺澳門路氹地區，係個佔地接近六百萬平方呎嘅綜合度假村。用於佢嘅第一階段總投資超過42億美元，起咗六年左右，响2016年8月22號開業；第二階段建築正喺道設計緊，打算整非博彩設施，例如活動空間、互動娛樂裝置、餐飲供應及酒店客房等等。
## 賭場
**永利皇宮娛樂場**（葡文：**Casino Palácio Wynn**；英文：**Casino Wynn Palace**）面積約為42.4萬平方呎，日日廿四小時營業，擺住323張賭檯及1,066部老虎機，重設有私人博彩廳及天際娛樂場。
### 問題
响2018年1月11號，李靜儀、梁孫旭及蔡錦富，聯同幾個賭場員工去到政府總部，向行政長官遞請願信，要求政府督促博彩企業依法控煙。有到場員工稱，永利皇宮娛樂場嘅中場，有幾個長期打開門嘅吸煙室，二手煙成日由入面飄出嚟，令到附近賭枱嘅員工苦不堪言；亦有客人喺非吸煙區域吸煙，不過往往喺控煙辦人員到場之前，就有人清走嗮啲證據；更試過有賭客拎一百萬出嚟挑戰法律，直言：「你罰啦！」故此，希望政府加大力度執法，同時賭場唔好縱容賭客犯法。

梁孫旭、李靜儀、林倫偉及李振宇，同一批永利皇宮娛樂場職員，响2018年3月12同13號，喺永利皇宮附近擺街站收集簽名，嚟敦促政府同賭場落實「工作場所無煙害」。梁孫旭指出，員工反映永利皇宮娛樂場入面，有3個未經衛生局批准而開嚟畀客人用嘅吸煙室——一旦有賭場稽查嚟巡視，佢哋就會走鬼——即刻閂門兼唔准佢哋繼續食煙客——經常有人通風報信；而賭場入面嗰啲空氣檢測儀器亦俾人做咗手腳，搞到反映唔到實際情況；啲污糟空氣損害員工健康。

响2018年4月10號，超過兩百個永利澳門及永利皇宮嘅員工，聯同李靜儀、梁孫旭同蔡錦富等人，由皇朝教科文中心外面遊行到永利澳門外面，再向公司代表遞請願信，要求嚴格控煙、反對公司靠通風報信等方法縱容客人違法食煙……

李靜儀、梁孫旭、葉惠、吳劍業、吳斌祺等人响2019年1月拜訪博彩監察協調局，就賭場控煙執法情況反映意見，提及永利皇宮同永利澳門嘅賭廳係違規食煙嘅重災區；太陽城、鉅星、廣東等貴賓廳長期都冇改善；據從業員反映，唔單止公司唔准前線員工提醒犯規客人，就連部分貴賓廳公關都會縱容佢哋食煙，甚至提供埋煙仔同打火機等，予以服侍添。

### 軼事
响2017年7月28號，彭博報道：史提芬永利喺集團業績分析員會議當中，話之所以永利皇宮喺4月全月拉匀蝕錢，係因為有班賭客喺百家樂賭枱上面，贏走咗過千萬美元，又提到佢哋係由個叠馬仔集團帶嚟嘅；消息人士表示嗰個係太陽城集團，然而該集團回應記者查詢時話無可奉告。

《明報》响2017年7月30號嘅新聞指：賭場聲稱輸錢，一向被視為宣傳伎倆，呢件事撲朔迷離。

## 酒店
佢樓高28層，客房、套房及別墅一共有1,706間。
### 意外
响2022年8月11號，51歲姓Bautista嘅菲律賓男維修員，喺北大堂檢查電動升降台嘅機動花槽時，出咗事，爆頭喪命；勞工局跟住指示永利皇宮停止事發之處嘅所有工作，並提交意外調查報告。

## 嘢食
餐廳有14間——泓（內含「鮨泓」）、川江月、永利扒房、永利宮、99麵、如珠如包、咖啡苑（內含「永利杯子蛋糕」）、花悅、皇宮咖啡廷、池畔咖啡廳、小意．大利、紅8粥麵、甜藝廊及永利吧。

## 其他
喺該處，奢侈品同名牌舖頭佔地約10.7萬平方呎；康體及休閒設施包括觀光纜車、健身中心、水療康體中心、髮廊及泳池；會議空間佔地約3.7萬平方呎；亦有畀人哋免費參觀到嘅景點同藝術裝置，包括個8英畝大嘅表演湖、花卉藝術布置及藝術品展示。

## 參攷

## 外拎
*澳門豪華酒店 | 福布斯旅遊指南五星榮譽 | 永利皇宮官網
澳門倫敦人

**澳門倫敦人**（）係澳門路氹城，路氹連貫公路旁邊嘅綜合式娛樂場渡假村，喺澳門四季酒店對面。係路氹金光大道第五、六期嘅project，提供咗120萬平方英呎嘅零售、娛樂、玩同埋嘢食嘅設施，包括：澳門倫敦人酒店、康萊德酒店、喜來登酒店同埋瑞吉酒店合共6,200間酒店房，100間品牌名店嘅購物中心「倫敦人購物中心」同埋10萬平方英呎嘅會議展覽場地。另外佢重有兩間水療中心、三間做gym嘅地方同埋30萬平方英呎嘅兩間獨特賭場。

佢嘅前身**金沙城中心**（英文：**Sands Cotai Central**）喺2012年4月11號開幕。2019年，金沙中國宣佈將金沙城中心改建為澳門倫敦人，第一期項目已經喺2021年2月8號開幕。

## 拎
*官方網站

## 參考資料
添羅賓斯

**添•羅賓斯**（，）係美國電影演員、導演、編劇同埋製片。以演員嚟講，羅賓斯喺1992年憑住《超級大玩家》（The Player）攞到康城電影節同埋金球獎嘅雙料影帝，2004年又憑住《神秘河流》（Mystic River）拎到第76屆奧斯卡金像獎最佳男配角。以導演同編劇嚟講，羅賓斯喺1995年執導嘅《死囚168小時》（Dead Man Walking）最後喺奧斯卡金像獎有三項提名，而且喺同一年嘅柏林電影節攞到四個大獎。而佢最出名嘅電影係1995年做男主角嘅《月黑高飛》。

## 攷

## 拎
非典型肺炎

**非典型肺炎**（），簡稱**非典**，係一個總稱，泛指所有由某種未知嘅病原體引起嘅肺炎。呢啲病原體，有可能係冠狀病毒、肺炎支原體、肺炎衣原體或者退伍軍人菌引起嘅肺炎症狀。非典型肺炎出名嘅例子有三種，包括2003年沙士、2012年新沙士同埋2020年武漢肺炎。

## 睇埋
* 沙士
* 沙士疫情
* 新沙士
* 禽流感
* 武漢肺炎
定型水

**定型水**又叫**定型噴霧**、**噴髮膠**、**啫喱水**、**噴髮膠**、**Gel頭水**，係種用嚟美髮嘅架生，通常目的係為咗頭髮嘅定型同美化保養。

## 成分
定型水嘅成分包括濃縮劑、增塑劑、光澤劑同推進劑。

## 睇埋
*Gel頭膠
*
*

類:噴霧
定型啫喱

**Gel頭膠**（英文：**Hair Gel**），又叫**髮Gel**／**髮膠**，係一種髮型產品，湆黐黐，要嚟將頭髮穩定，做特定嘅髮型。

## 睇埋
*定型水
*
*

## 參考資料
美瑾

**美瑾**，或者寫做**美謹**，係個英文名（拼法包括**Megan**、**Meghan**、**Meagan**、**Megyn**、**Meaghan**等等），可以係：
*美瑾霍絲，美國電影女演員
*美謹 (修適士公爵夫人)，英國哈里王子老婆
修適士公爵夫人美瑾

**美瑾**（，），華文媒體常用譯名**梅根**，原名**美瑾瑪歌**（**Meghan Markle**），係英國王位第六繼承人哈里王子嘅老婆。佢年紀大哈里王子三年，識哈里王子之前喺美國從事演藝行業。

2020年1月，佢哋兩公婆宣佈將會唔再做皇室高級成員。

## 出面網頁
最愛母飯開

《**最愛母飯開**》（**Taste of My Home**），係香港電視娛樂製作嘅飲食節目，由鄭欣宜、英健朗主持，2020年1月20號到2月7號始逢禮拜一到五22:30-23:00喺ViuTV播。節目每集會去唔同嘅屋企，介紹負責煮飯嘅阿媽或者父兼母職嘅阿爸，聽下佢哋嘅故仔。

## 每集一覽

## 出面網頁
*ViuTV：最愛母飯開

## 電視節目變遷
萬人幫拖搞個唱

《**萬人幫拖搞個唱**》（**Calling Netizens**），係香港電視娛樂製作嘅真人騷音樂節目，由李健宏（KB）、李家榮（火火）主持，2020年1月20號到2月7號逢禮拜一到五23:00-23:30喺ViuTV播。節目主持組成歌唱組合「雙龍出海」，搵網民幫自己手搞演唱會。

呢個節目嘅網上重溫係「足本版」，保留喺電視直播版剪走咗嘅粗口。

另外，呢個節目製作出嚟嘅演唱會《**雙龍出海萬人幫拖演唱會**》，喺2020年5月3號禮拜日23:00-00:00喺ViuTV播。

## 每集一覽

## 睇埋
*《萬人幫拖搞邊科》

## 出面網頁
*ViuTV：萬人幫拖搞個唱

## 電視節目變遷
陞官圖

**陞官圖**係種中國傳統圖板遊戲，喺唐代已經出現，傳統上會喺農曆新年玩。

陞官圖模擬玩家由普通人開始逐步升做大官嘅過程，最快升到最高就贏。
團拜

**團拜**，又叫**團拜會**，係農曆新年嘅習俗，通常指一啲公司、機構高層召集同事到同一笪地方，一次過同所有同事拜年。

最大規模嘅團拜活動係中國共產黨中央委員會同中華人民共和國國務院每年喺北京人民大會堂搞嘅「中共中央國務院春節團拜會」。
朱古力金幣

**朱古力金幣**係種朱古力，餡係牛奶朱古力，出面包住金色包裝紙，睇落好似金幣噉。呢隻朱古力源自歐洲，但華人都好興用嚟做農曆新年嘅甜食，可以放落紅封包送畀細路，又或者放落全盒入面。
薄脆

**薄脆**係種小食，起源自北京，一般用麵粉、梳打粉、食鹽溝埋嘅麵團搓成薄片，再用花生油炸起整成嘅，好似個名噉又薄又脆。

薄脆可以用嚟配蛇羹或者粥一齊食，亦可以做新春嘢食撈起嘅配料。
沙葛

**沙葛**（；學名：**）係豆科豆薯屬嘅草本藤木。佢嘅塊根亦係常用嘅食材，口感似馬蹄。

類:草本植物
類:藤木
類:菜
澳門銀河

**澳門銀河渡假城**（簡稱：**澳門銀河**／**銀河**；英文：**Galaxy Macau**），係條綜合渡假村，起喺澳門路氹城，其第1期及第2期部件分別於2011年5月15號及2015年5月27號開張，其第3期及第4期部件重未完工。
## 事
响2022年10月23號，有個約莫35歲嘅外僱男工人喺第4期地盤，操作蜘蛛車時出錯，個胸被夾傷，心跳及呼吸都停咗，之後被送到山頂醫院搶救，响2022年10月24號去世。

响2021年6月11號，喺澳門麗斯卡爾頓酒店3901號房之內，28歲大陸無業男人王（某）單殺死咗37歲大陸女換錢黨王（某）英，跟住肢解成10份，再帶出去棄置，並攞走咗佢帶住，60餘萬嘅港幣現金。响2021年6月12號，死者條屍喺大潭山被發現，兇手過關去咗大陸。响2021年6月13號，兇手喺中山俾珠海市公安捉咗，之後喺大陸被審訊，唔會交畀澳門。

响2021年2月5號，有個30歲嘅外僱男工人喺第3期地盤，用緊鋸木機嘅時候，唔小心切斷咗隻手指，之後依然清醒，被送去鏡湖醫院醫治。

响2019年7月18號，有個男工人喺地盤揸電動唧車時失事，個頭被壓到流血，意識變得模糊，之後被送去鏡湖醫院搶救。

## 器
*賭場——**澳門銀河娛樂場**（英文：**Casino Galaxy Macau**）。
*酒店——**澳門悅榕庄**（英文：**Banyan Tree Macau**）、**銀河**（英文：**Galaxy**；葡文：**Galáxia**）、**澳門大倉酒店**（英文：**Hotel Okura Macau**）、**澳門JW萬豪酒店**（英文：**JW Marriott Hotel Macau**；葡文：**Hotel JW Marriott Macau**）及**澳門麗思卡爾頓酒店**（英文：**The Ritz-Carlton Macau**）。
*泳池——**天浪淘園**（英文：**Grand Resort Deck**）——總面積達75,000平方米，入面有全球最長（575米）嘅空中激流、全球最大嘅空中衝浪池及全長150米嘅白沙灘。
*餐廳——數目超過120，涵蓋18個中國地方及13國嘅菜式風格。
*商場——**時尚匯購物中心**（英文：**The Promenade Shops**）——面積超過10萬平方米，貨品牌子超過200。
*戲院——**銀河影院**（英文：**Galaxy Cinemas**）——舊稱**UA銀河影院**（英文：**UA Galaxy Cinemas**），配備3D技術同全球最高解像度嘅4K雷射映畫，設有10間普通放映室、5間貴賓放映室及4個電影廂房，座位數目為1,000。

## 攷
*銀河四期地盤外僱操作升降台被天花橫樑夾傷 無呼吸心跳送院 - 正報新聞
*銀河地盤意外男外僱不治 - 正報新聞
*广东省公安厅网站
*澳門日報電子版
*澳門日報電子版
*澳門日報電子版
*澳門日報電子版
*兩警犬於步行徑周邊搜索 肢體案附近仍圍封 多位警員到場戒備 - 澳門力報官網
*司警速破人體殘肢案 殺人狂魔中山落網 內地女子遭分屍十件棄屍大潭山坡 - 澳門力報官網
*謀財害命或另有隱情？ 慘遭肢解棄屍的女子 到底經歷了甚麼？ - 澳門力報官網
*內地女子碎屍案涉「換錢黨」活動 兇手搶去現金60萬港元 - 澳門力報官網
*有片！【肢解案酒店房篇】換房號放租？做法事驅鬼？ 兇案酒店房點處理？老經驗房務爆內幕 - 澳門力報官網
*有片！【肢解案的士篇】帶著屍體搭的士 知情行家大爆兇手棄屍全過程：「他身上有怪味」 - 澳門力報官網
*今年兩宗兇殺案都涉內地人士 司警重申來澳犯罪「走唔甩」 - 澳門力報官網
*獨家！有片！酒店房務揭涉肢解案客房處理手法 知情的士司機大爆肢解案兇手棄殘肢經過 - 澳門力報官網
*遇過捉姦禁錮 見過裸體屍體 最怕載到白衣長髮女 行家親述業界異聞錄 - 澳門力報官網
*TDM
*路氹地盤工業意外 男工人疑被托板車壓傷送院搶救 - 澳門力報官網
*關於我們
*「銀河影院」

## 呤

*澳門銀河：五星級的亞洲度假勝地，歡迎預訂！
魚蝦蟹

**魚蝦蟹**係種賭錢遊戲，屬賭骰仔嘅變種，主要喺中國南方同越南流行，喺農曆新年玩。

魚蝦蟹會用魚、蝦、蟹、金錢、葫蘆同雞嘅圖案代表點數。
辣伙頭

《**辣伙頭**》（）係香港電視娛樂製作嘅真人騷烹飪比賽節目，由陶大宇、郭政鴻、楊尚友主持，陳炳銓旁白，喺2020年2月10號到2月28號逢禮拜一到五22:30-23:00喺ViuTV播。

節目有8位女參賽者：鄧月平、郭奕芯、陳海寧、陳欣妍、洛兒、蘇菲、沈殷怡、余逸思，一齊比併廚藝。坊間將呢個節目睇成「ViuTV版《美女廚房》」，亦有話覺得有啲似《我要做廚神》（*MasterChef*）。

## 參賽者簡介
下表資料係拍呢套節目嗰刻嘅狀況。

## 賽制同賽果
頭兩個禮拜賽制係每集贏家會攞到襟章，每個禮拜分別結算一次，最少襟章嘅就要參加下個禮拜一嘅淘汰賽，有機會被淘汰（兩個禮拜分別淘汰兩個人同一個人）。

最後一個禮拜先淘汰出四強，然後分兩組單對單，爭奪兩個決賽席位，輸咗兩位參加復活賽，爭奪最後一個決賽席位，最後三強參加決賽，贏到就係冠軍。

## 每集一覽

## 相關宣傳
為咗宣傳呢個節目，ViuTV喺2019年12月9點中午12點半搞咗個「《辣伙頭》Lunch廚熱身賽」，用Facebook做直播，3位主持同8位參賽者都有份拍。

## 濕碎事
*沈殷怡同陳欣妍喺第4集合作比賽，因為身材養眼而畀網民歡迎，由於兩位都叫「Shirley」，所以被叫做「Double S」。另外佢哋兩位都有唔少共通點，譬如中文名讀音幾似（「殷怡」同「欣妍」），都係22號出世，小學都係讀聖士提反女子中學附屬小學。由於「Double S」大受歡迎，電視台就食住個勢幫佢哋開拍新節目《美女郊遊遊》，搵佢哋兩位一齊行山。
*ViuTV原先諗住搵鄭中基主持呢個節目，但鄭中基提出條件要搵埋方力申同梁漢文一齊主持，而ViuTV覺得噉樣太似無綫電視嘅《美女廚房》，所以傾唔成，另外搵咗陶大宇同郭政鴻做主持。。

## 節目調動
*2020年2月28號：由於21:30－22:15播《性敢中環》大結局，之後嘅節目需要順延播出，所以呢個節目順延到22:45－23:15播。

## 註

## 參考

## 出面網頁
*ViuTV：辣伙頭
*《辣伙頭》Lunch廚熱身賽
法寶 (多啦A夢)

**法寶**（），全寫係**神奇法寶**，又叫做**神奇百寶**、**未來法寶**、**秘密法寶**、**奇趣法寶**、**得意法寶**、**奇幻法寶**，係藤子·F·不二雄漫畫《多啦A夢》、《多啦A夢大長篇》同其他入面未來嘅架生嘅總稱
。喺《多啦A夢》入面，法寶一般由嚟自廿二世紀嘅貓型機械人多啦A夢喺佢嘅百寶袋嗰度拎出嚟。總數大約有超過2600種法寶。

## 部份法寶

*隨意門
*竹蜻蜓 (法寶)
*時光機
*記憶麵包
*放大／縮細電筒

*翻譯魔芋
*空氣砲
*避敵斗篷
*穿牆圈
*如果電話亭

*桃太郎飯糰
*換衫相機
* 時間布
* 百寶袋
* 隨心所欲手袋

## 攷

## 拎
* テレビ朝日 ひみつ道具カタログ
* 四次元ポケットPROJECT - 2014年に富士ゼロックス主導のひみつ道具製作挑戦プロジェクト
百寶袋

**百寶袋**（）全名「機械人專用第四度空間内藏神奇法寶口袋」，係日本動畫《多啦A夢》入面嘅一樣嘢，通常黐喺可讓多啦A夢個肚度，可以放嘢入去同拎嘢出嚟，多啦A夢大部份法寶都收埋喺呢度。由於個袋係連接四次元世界，所以可以擺無限咁多嘢，而擺喺入面嘅嘢叫法寶。

當用嘅人將手放入百寶袋，個袋會按照佢嘅思想將佢想要嘅法寶送到嗰個人嘅手上。所以如果用嘅人心神混亂，就會好似多啦A夢咁，搵出一堆唔關事嘅嘢。

多啦A夢亦有一個後備百寶袋，兩個袋係相通嘅，後備百寶袋通常都放喺多啦A夢嘅枕頭底，有時大雄會偷偷哋攞嚟用。

## 攷
* 日本網友票選~最想要的哆啦A夢道具TOP5
隨意門

**隨意門**（）係日本漫畫《多啦A夢》同埋佢嘅衍生作品入面嘅常用法寶，係一道可以去邊都得嘅門，使用率淨係畀竹蜻蜓同時光機低。佢嘅外形通常係粉紅色。

## 拎

* 空想科學生活讀本 為什麼沒有哆拉A夢的“隨意門”？
* 隨意門 or 時光機？
西京麪豉

**西京麪豉**（）係種日本麪豉，源自京都，因為京都又叫「西京」（同東京對應），所以就有呢個名。西京麪豉嘅發酵同熟成時間比較短，色水偏白，甜甜哋。

西京麪豉可以用嚟醃魚再燒熟，叫**西京燒**。
澳門威尼斯人

**澳門威尼斯人酒店**（簡稱：**澳門威尼斯人**／**威記**；英文：**the Venetian Macao**）係條位於澳門路氹城塡海區嘅綜合度假村，屬於金沙中國，乃該集團路氹金光大道地域嘅首個項目，開業日期為2007年8月28號。

檔嘢嘅舊名係**澳門威尼斯人——度假村——酒店**（簡稱：**威尼斯人渡假村**；英文：**the Venetian Macao-Resort-Hotel**）。

呢個架部嘅賭場叫**威尼斯人娛樂場**（英文：**Casino Venetian**），博彩區面積約莫係卅七萬六千平方呎；酒店位列五星級，樓高39層，一共有2874間客房；商場個名係威尼斯人購物中心，大概有成百萬平方呎咁大，模仿威尼斯古老街道嚟布置，入面除咗有店舖同餐廳，亦有三條人工河，水上面有載客嘅貢多拉同船伕；又起咗百二萬平方呎左右嘅綜合展覽中心同會議室；重有間擺咗萬五張櫈嘅金光綜藝館，用嚟舉辦文娛體育活動；更設劇場，觀眾位數千八到。
## 麻煩事
### 拒派獎金1278萬——聲稱壞機
*2014年6月19號嘅《太陽報》報道：*澳門人葉聚平响2014年4月18號，喺威尼斯人娛樂場玩老虎機，個螢光幕一度出現個中「巨獎」嘅圖案組合，不過畫面隨即出錯，部分圖案「消失」咗而死機；當時相應嘅彩金有成1278萬。佢叫附近職員幫手，對方就話去揾總經理嚟搞。葉先生等咗足足三個鐘頭，總經理先至現身，同佢講話，只係機器故障，查實冇中獎……爭論一輪之後，總經理就話同佢去飲茶，兼且準備叫人重新開機。响2014年4月22號，葉先生响美高梅金殿娛樂場又遇到同類情況，獎金為991萬，呢間賭場都係話壞機，唔算數；喺兩處玩老虎機，一共使咗四百萬。佢之後去博監局投訴，然而回覆係，賭場交咗檢查報告，顯示係壞咗機，因此中獎唔算數，不過輸喺嗰啲所謂壞機嘅錢，就全部唔退返。之後高天賜着手幫葉先生追討呢兩筆錢。梁永鏗分析，或者可以喺香港向該集團興訟。陳捷解釋，賭場無辦法故意令老虎機噉樣故障。

响2014年6月19號，高天賜、梁榮仔同葉先生一齊去到行政長官辦公室遞咗封請願信。到咗2014年6月20號，該事件已經引起咗輿論嘅廣泛關注。

*2014年7月15號嘅《太陽報》報道：*葉先生透露，之前追討期間，賭場曾經開過個私了價——只係派一成中獎金額畀佢，亦唔退還食咗嘅錢；佢唔接受……到對方交咗由聲稱第三方公司寫嘅驗機報告之後，就唔再睬佢。高天賜指，近嚟幾個月，收到愈嚟愈多投訴，話賭場唔肯向老虎機中獎者派足彩，甚至完全唔派彩，認為該行業同政府都有責任改善之。區錦新批評制度有缺陷；每次有壞機疑雲，都係由博彩公司自己揾第三方檢測公司檢驗機件，而並唔係由獨立嘅官方人員出動；人哋難免覺得嗰啲公司會偏幫賭場。記者向多國嘅監賭機關查詢，佢哋會點樣處理同類案件，美國內華達州博彩管理局同澳洲昆士蘭州嘅博彩監管部門都回覆指，有派官方技術人員調查事件同檢查機件嘅程序。

响2014年7月15號，高天賜喺立法會全體大會上，為葉先生嘅遭遇同大把其他相似問題提出口頭質詢。雪萬龍回應話博監局判定咗佢冇中獎，因此冇錢收。高天賜表示對以上回覆感到失望，認為政府應該開間化驗室，專責檢驗博彩機器有冇故障，提高中立性。區錦新就批評道，賭場現時唔使為自己嘅壞機負責或者賠償，法例必須檢討。葉先生有到場旁聽，聲言唔會放棄申訴，將會委託高天賜，轉為向譚伯源，繼續追討。

响2014年7月22號，葉先生同高天賜一齊去崔世安競選辦公室遞信求助。葉先生向傳媒表示，懷疑事件牽涉官商勾結，政府有偏幫賭場嘅嫌疑。高天賜話，賭場噉樣搞法，會整衰澳門博彩業名聲，又希望可以同崔世安及譚伯源對話。

### 唔肯派彩106萬——取消資格
响2008年2月15號，澳門人鄧詩蘊喺威尼斯人娛樂場玩老虎機時，中咗「日日角王霸主」大獎，職員行埋去通知佢，贏得咗105.56萬彩金同澳門威尼斯人酒店嘅兩晚免費套房住宿，翌日有頒獎儀式，並叫佢攞出身份證同喺張聲明書上面簽名。到咗2008年2月16號，鄧女士由職員帶到頒獎現場，跟住有另一個職員嚟到，問佢係唔係有親屬喺嗰間公司做嘢。鄧女士答咗佢話阿哥係之後，職員即刻拎份文件出嚟，指出因為有條款規定，該公司工作人員親屬冇資格參加上述遊戲，所以佢唔合資格，冇得收彩金。然後，鄧女士要求職員將此事通知博監局，有一個應聲走咗，返嚟時話畀佢知，該局唔受理。鄧女士家人等到2008年2月18日辦公時間，為此打電話去博監局，被邀請去筆錄，並獲答應為佢跟進。

鄧女士响2008年2月18號向《澳門日報》投訴時指，由申請用嚟投注有關老虎機嘅會員咭，至到準備攞上述大獎之前，一直冇聽聞嗰條規則存在；職員只係會提醒佢，將張咭插啱位嚟操作部機，就可能會中獎；之前嘅輸錢投注以及兩次攞到價值30蚊嘅獎勵，都無被阻止；賭場嘅廣告、宣傳單張同老虎機上面亦冇呢啲字句。

《太陽報》記者响2008年2月19號去到嗰間賭場考察，發現宣傳單張上面雖然列出咗幾十條條款細節，但係就冇以上嗰條，只係用細字寫住「有關抽奬詳情，請參閱條款及細則或到路氹金光大道濠會櫃檯查詢」。

响2008年2月22號，博監局發出署名雪萬龍嘅消息稿，話賭場唔使派彩——雪先生响2007年12月19號核准咗堆規則，當中第十二條列明，威尼斯人澳門股份有限公司嘅員工同代理商及其家屬都唔參加得呢個活動，而條規則有响適用老虎機區域道騷出嚟，喺傳單最底亦有提示客人去櫃檯查詢條款同細則，而鄧女士個阿哥係該公司嘅客戶推廣經理，故此佢唔合資格。

《澳門日報》响2008年2月23號轉述鄧女士話，對該局嘅裁決好唔滿意，認為對澳門人好唔公平，又提及之前唔夠秤嘅香港人阿彤犯規入場，都攞到獎金……重指摘間賭場賠細唔賠大，又唔答員工家屬輸嘅錢會點樣處理，質疑賭場自訂嘅規條似乎凌駕於法律之上，希望政府同傳媒關注……佢誓言爭取到底。

## 備註項
「博監局」係「博彩監察協調局」嘅簡稱。文章當中嘅錢銀都以港圓做單位，統統寫成約數。

## 參考表

## 連出去
*澳門威尼斯人酒店官網 | 澳門酒店 | 澳門5星級酒店預訂
史力加 2

《**史力加 2**》（Shrek 2）係 2004 年出嘅一套電腦動畫電影。

## 情節

## 睇埋
*史力加
*史力加3
*史力加萬歲萬萬歲
棉花堡

**棉花堡**（）係喺土耳其西南代尼茲利省境入面嘅世界遺產，因為嗰度好似一座座白色棉花堆埋一齊嘅城堡所以叫「棉花堡」。棉花堡高160米，長2700米，有好多溫泉同埋石灰岩窿，泉水喺有碳酸鹽礦物嘅梯田度流。棉花堡嘅山頂坐落咗好出名嘅希拉波利斯（Hierapolis）古城。

## 相

File:Pamukkale 56.jpg|
File:Hot_springs_of_Pamukkale.JPG|
File:Pamukkale town.JPG|
File:Pamukkale 401.jpg
File:Hot springs of Pamukkale edit cropped.JPG|
File:Pamukkale Travertines.jpg|
Pamukkale town Dec 2011.jpg
Pamukkale3.jpg
Pamukkale_8.jpg|
Pamukkale 4 Commons.jpg|
Pamukale Turkey 2013 10.jpg
棉堡.JPG


## 攷
土耳其世界遺產一覽

呢個表列咗經聯合國教科文組織（UNESCO）審核通過嘅土耳其世界遺產。

## 表
;圖例
 文化遺產
 複合遺產

## 攷

類:世界遺產一覽
杜馬伯爵水晶皇宮

**杜馬伯爵水晶皇宮**（）又叫**杜瑪伯爵皇宮**，係土耳其伊斯坦堡一座皇宮，喺博斯普魯斯海峽慨歐洲海岸邊。佢係奧斯曼帝國喺1856年至1889年同埋1909年至1922年嘅主要行政中心。

## 相

File:Dolmabahce Palace ced.jpg
File:Dolmabahce Palacasdfe.jpg
File:Ataturk deathbed Dolmabahce March 2008.JPG
細路開電視

《**細路開電視**》（**Telekids**）係香港奇妙電視製作嘅細路節目，由2019年5月13號到2022年12月31號每日下晝喺HOY TV首播。呢個節目係根據免費電視牌照規定每日半個鐘嘅自製細路節目，去到2023年1月1號由另一節目《放學先好玩》取代。

## 常規播映時間
*2019年5月13號開始：逢禮拜一到五18:00－18:30及禮拜六、日16:30－17:00播放。
*2020年3月30號開始：配合《明日也晴朗》復播，《細路開電視》改為禮拜一至五17:00-17:30播放，而禮拜六、日播放時間唔變。

## 主持陣容
### 主持
而家主持陣容包括鄺芷凡、林靜莉、簡采恩同連佳麗，而前主持包括陳皓雲、植詠珊、霍嘉恩、李麗珊、盧頌恩、黃芳雯。

### 現任小主持

### 過去小主持

## 註

## 出面網頁
*香港開電視：細路開電視
30分鐘大放餸

《**30分鐘大放餸**》（**30 Minute Meals**）係香港奇妙電視製作嘅煮食節目，由2019年8月19號到2022年4月1號逢禮拜一到五20:30－21:00同埋2022年6月13號到7月29號逢禮拜一到五22:30－23:00喺香港開電視首播。呢個節目每日會由一位主持請一位大廚（每個禮拜有一集「星級廚房」會請藝人或者名人）上去整兩味餸。

而家主持陣容包括黃芳雯、霍嘉恩、林靜莉、連佳麗、鄺芷凡同簡采恩，而前主持包括盧頌恩。

## 星級廚房嘉賓
### 2020年（逢禮拜四）

### 2021年（逢禮拜五）

### 2022年（逢禮拜四）

## 收視
### 2021年

### 2022年

## 節目調動
*2021年7月23號—8月6號：由於直播《開電視睇奧運》，呢啲日子暫停播出。
*2021年8月24號：由於直播《東京2020殘疾人奧運會開幕典禮》，嗰日暫停播出。

## 類似節目
*《今餐有料到》（ViuTV）

## 參考

## 出面網頁
*有線寬頻 i-CABLE - 30分鐘大放餸

## 電視節目變遷
Fit 開有條路

《**Fit 開有條路**》（**Road to Healthiness**）係香港奇妙電視製作嘅健康節目，講解各種健康資訊。節目總共有兩輯：第一輯由2019年4月1號開始喺香港開電視首播，由黃永、黃芳雯、李麗珊、盧頌恩同鄺芷凡主持；第二輯緊接第一輯由2019年9月2號開始同一時段首播，由方健儀、李雨陽、黃芳雯同簡采恩主持。

## 播映時間
*第一輯：
**2019年4月1號到8月30號：逢禮拜一到五21:00－21:30
*第二輯：
**2019年9月2號到2022年6月10號：逢禮拜一到五21:00－21:30
**2022年6月13號到6月17號：逢禮拜一到五22:00-22:30
**2022年8月1號起：逢禮拜一到五22:30-23:00

## 收視
### 2021年

### 2022年

## 節目調動
*2021年7月23號—8月6號：由於直播《開電視睇奧運》，呢啲日子暫停播出。
*2021年8月24號：由於直播《東京2020殘疾人奧運會開幕典禮》，嗰日暫停播出。
*2022年2月16號—4月1號：由於播《全城抗疫講呢啲》，呢啲日子暫停播出。
*2022年6月20號—7月29號：由於播《獅子山下的故事》同其他節目安排，呢啲日子暫停播出。

## 睇埋
*《健康關注組》

## 參考

## 出面網頁
*香港開電視：Fit 開有條路
一見鍾情

**一見鍾情**（ | ）係指兩個原本唔識嘅人一見面就即刻鍾意咗對方，最後墮入愛河。呢個亦係愛情小說常用嘅橋段。不過到咗廿一世紀初，好多人都開始覺得呢條橋段冇嗮新意，係一種陳腔濫調。

## 童話

童話出嗮名成日用呢條橋。有好多童話故事都係講王子同公主愛上對方，而且仲要係識咗對方唔夠幾日就撻着。

例子可以睇吓《白雪公主》入面講到嘅情節：王子救返白雪公主之後，在場嘅眾人見到白雪公主返生，就好開心喺度又嗌又跳；跟住王子仲即場求婚，而白雪公主亦即場接受埋。

好多人覺得《睡公主》仲誇張：王子從來都未同公主講過嘢，完全唔知公主性格係點，但佢一見到睏緊覺嘅靚女公主，就即刻對公主產生好感。

## 睇埋
*天鵝湖
*陳腔濫調
開嚟見我

《**開嚟見我**》（**Mega Showdown**）係香港奇妙電視製作嘅時事評論節目，2019年1月7號到2020年6月30號喺香港開電視首播。節目由黃永同許楨主持，2019年10月開始加入兩位嘉賓主持李臻同梁凱寧。

## 播映時間
*2019年1月7號到8月16號：逢禮拜一到五20:30－21:00
**頭一個禮拜嗰5集個名分別叫《**開嚟見特首**》、《**開嚟見樓**》、《**開嚟見家長**》、《**開嚟見貿易戰**》、《**開嚟見傳媒**》
*2019年8月19號到11月15號：逢禮拜一到五22:30－23:00
*2019年11月18號到2020年5月22號：逢禮拜一到五22:30－23:30
*2020年5月25號到6月30號：逢禮拜一到五22:30－23:00

## 特輯
*《**開嚟見我·追蹤逃犯**》（**Mega Showdown - Fugitive Offenders Ordinance Special**）係用逃犯條例修訂草案做主題嘅特輯，由2019年5月19號到6月9號逢禮拜日19:30－20:30喺香港開電視首播。
*《**開嚟見我周末版**》（**Mega Showdown - Weekend Special**），由許楨主持，由2020年5月30號到8月1號逢禮拜六09:00－09:30喺香港開電視首播。

## 睇埋
*《聲東擊西》

## 出面網頁
*香港開電視：開嚟見我
五星級絲打

《**五星級絲打**》（**Five Star Sisters**）係香港奇妙電視有限公司製作嘅潮流資訊節目，以女性作為主要受眾，介紹各種食、買、玩資訊同扮靚心得。節目總共有兩輯：第一輯由倪晨曦、沈卓盈同鄺芷凡主持，由2020年1月12號到4月5號，逢禮拜日22:30－23:00，喺香港開電視首播。第二輯《**五星級絲打 II**》由沈卓盈、梁諾妍同鄺芷凡主持，由2021年1月8號到3月12號逢禮拜五22:30－23:00，同埋3月21號開始逢禮拜日23:00-23:30，喺香港開電視首播。

## 每集一覽
### 第一輯

### 第二輯

## 其他參與者

* 馮枷茵 第二輯《**五星級絲打 II**》迷你小絲打Staycation

## 出面網頁
*有線寬頻 i-CABLE - 五星級絲打

## 電視節目嘅變遷
戲劇結構

**戲劇結構**（）係由古希臘哲學家阿里士多德首先提出嘅一個諗頭，分析有戲劇性質嘅作品嘅情節。

## 睇埋
*情節
情節裝置

**情節裝置**（譯自）係敘事學上嘅概念：如果某個角色或者物件，存在純粹係要用嚟帶動情節發展、 住情節流動或者解決情節當中嘅狀況，噉呢個角色或物件就謂之情節裝置。舉個例，想像有本奇幻小說，講主角同佢嘅同伴嘗試追尋一件力量巨大嘅法寶，同時假如邪惡魔王又想得到呢件法寶，件法寶就可以成為情節裝置－佢會係多數角色動機嘅重心，所以件法寶嘅移動會引致啲角色跟住移動，而呢啲移動會帶領角色去完一個地方又去下一個，確保情節唔會企喺度唔郁。

## 重要概念
情節裝置嘅相關概念：
*麥高芬（）係指對情節或者角色動機嚟講必要嘅物件或者事件，但呢件物件或者事件本身嘅特質未必係咁重要（可以換做第樣物件，但功能不變），例如奇幻故仔常用嘅「威力無邊嘅法寶」就係一種常見嘅麥高芬，呢件「威力無邊嘅法寶」可以係一隻有魔法力量嘅戒指，但原則上，就算件法寶係有魔法力量嘅頸鏈或者有魔法力量嘅馬桶，情節嘅內容基本上都唔會點變。
*卓哥夫把槍（）喺敘事學上可以係指喺情節早期出現，打後對情節有巨大影響嘅事物，例如喺情節早期主角由佢阿爺嗰度得到一件家傳之寶，主角開頭諗住件家傳之寶只係有象徵意義嘅飾物，但喺情節後期，主角同佢同伴先至知，呢件家傳之寶原來係「威力無邊嘅法寶」嘅最後一塊碎片，而魔王由主角手上攞走件家傳之寶，重新砌返件法寶出嚟，得到巨大嘅力量，令故仔踏入衝突嘅最高峰－呢件家傳之寶就係卓哥夫把槍嘅例子。
*紅鯡魚（）係指引誘故仔角色同讀者諗錯嘢嘅情節裝置，一開始就吸引觀眾嘅注意力（唔似得卓哥夫把槍噉，一開始望落無關痛癢）。例如想像有個偵探故事，主角同佢嘅最好朋友一齊負責查一單謀殺案，故仔早期有多條線索，指出阿明係犯人－ D 有犯案動機又冇不在場證明等，令主角同佢朋友跟住去調查阿明，即係阿明令情節得以進展，但及後嘅調查發現，原來主角個朋友至係殺人犯－喺呢個故仔當中，阿明扮演咗紅鯡魚嘅角色，引導角色同讀者諗錯嘢。
*天外救星（）係指故事當中出現望落冇可能解到嘅狀況，突然由某啲完全出乎意料同可能性極低嘅事件解決。極端嘅例子可以想像噉嘅故事：主角同佢嘅同伴俾邪惡魔王韞咗喺地牢，地牢嘅天花板有尖刺，而且天花板慢慢向下移，主角同佢嘅同伴無計可施，只有等死（望落冇可能解到嘅狀況）... 然後下一刻，佢哋俾人傳送咗去椰林樹影、水清沙幼嘅沙灘，原來有一個故事之前完全冇提過嘅神仙，貪得意用魔法變佢哋去沙灘－呢個神仙就係佢哋嘅天外救星。有好多作家都認為，天外救星係極低水平嘅寫作技法。

## 睇埋
*情節
*故仔

## 引咗

## 拎
*情節裝置，電視橋段網
ㄊ

**ㄊ**（）係注音符號嘅其中一個聲母，字形嚟自「突」嘅古字「𠫓」，發音嚟自「突」字聲母。
ㄎ

**ㄎ**（）係注音符號嘅其中一個聲母，字形嚟自「考」嘅聲符「丂」，發音嚟自「考」字聲母。
ㄫ

**ㄫ**（）係注音符號嘅其中一個聲母，字形嚟自「兀」字，發音嚟自「兀」字聲母。
ㄏ

**ㄏ**（）係注音符號嘅其中一個聲母，字形嚟自「厂」字，發音嚟自「厂」字聲母。
ㄐ

**ㄐ**（）係注音符號嘅其中一個聲母，字形嚟自「糾」嘅古字「丩」，發音嚟自「糾」字聲母。
ㄑ

**ㄑ**（）係注音符號嘅其中一個聲母，字形嚟自「畎」嘅古字「𡿨」，發音嚟自「畎」字聲母。
ㄬ

**ㄬ**（）係注音符號嘅其中一個聲母，字形嚟自「广」字，發音嚟自「广」字聲母。
ㄍ

**ㄍ**（）係注音符號嘅其中一個聲母，字形嚟自「澮」嘅古字「巜」，發音嚟自「澮」字聲母。
ㄒ

**ㄒ**（）係注音符號嘅其中一個聲母，字形嚟自「下」嘅古字「丅」，發音嚟自「下」字聲母。
ㄓ

**ㄓ**（）係注音符號嘅其中一個聲母，字形嚟自「之」嘅古字「㞢」，發音嚟自「之」字聲母。
ㄔ

**ㄔ**（）係注音符號嘅其中一個聲母，字形嚟自「彳」字，發音嚟自「彳」字聲母。
ㄕ

**ㄕ**（）係注音符號嘅其中一個聲母，字形嚟自「尸」字，發音嚟自「尸」字聲母。
ㄖ

**ㄖ**（）係注音符號嘅其中一個聲母，字形嚟自「日」字，發音嚟自「日」字聲母。
ㄧ

**ㄧ**（、）係注音符號嘅其中一個介母，字形嚟自「一」字，發音嚟自「一」。
ㄨ

**ㄨ**（）係注音符號嘅其中一個介母，字形嚟自「五」嘅古字「㐅」，發音嚟自「五」。
ㄩ

**ㄩ**（）係注音符號嘅其中一個介母，字形嚟自「𠙴」字，發音嚟自「𠙴」。
ㄚ

**ㄚ**（）係注音符號嘅其中一個韻母，字形嚟自「丫」字，發音嚟自「丫」字韻母。
ㄘ

**ㄘ**（）係注音符號嘅其中一個聲母，字形嚟自「七」嘅古字「𠀁」，發音嚟自「七」字聲母。
ㄝ

**ㄝ**（）係注音符號嘅其中一個韻母，字形嚟自「也」字，發音嚟自「也」字韻母。
ㄞ

**ㄞ**（）係注音符號嘅其中一個韻母，字形嚟自「亥」嘅異體字「𠀅」，發音嚟自「亥」字韻母。
ㄟ

**ㄟ**（）係注音符號嘅其中一個韻母，字形嚟自「乀」字，發音嚟自「乀」字韻母。
ㄠ

**ㄠ**（）係注音符號嘅其中一個韻母，字形嚟自「么」嘅異體字「幺」，發音嚟自「么」字韻母。
ㄡ

**ㄡ**（）係注音符號嘅其中一個韻母，字形嚟自「又」字，發音嚟自「又」字韻母。
ㄢ

**ㄢ**（）係注音符號嘅其中一個韻母，字形嚟自「𢎘」字，發音嚟自「𢎘」字韻母。
ㄙ

**ㄙ**（）係注音符號嘅其中一個聲母，字形嚟自「私」嘅古字「厶」，發音嚟自「私」字聲母。
ㄣ

**ㄣ**（）係注音符號嘅其中一個韻母，字形嚟自「隱」嘅古字「𠃑」，發音嚟自「隱」字韻母。
ㄤ

**ㄤ**（）係注音符號嘅其中一個韻母，字形嚟自「尪」嘅古字「𡯁」，發音嚟自「尪」字韻母。
ㄥ

**ㄥ**（）係注音符號嘅其中一個韻母，字形嚟自「肱」嘅古字「𠃋」，發音嚟自「肱」字韻母。
ㄦ

**ㄦ**（）係注音符號嘅其中一個韻母，字形嚟自「儿」字，發音嚟自「儿」字韻母。
ㄭ

**ㄭ**（）係注音符號嘅其中一個韻母，字形嚟自「師」字右側，發音嚟自「師」字韻母。
里奇克萊斯特 (加利福尼亞州)

**里奇克萊斯特**（英文：**Ridgecrest**），係美國加利福尼亞州克恩縣嘅一座城市。喺1963年11月29號建市，面積有20.77平方英里 (53.8平方公里)。2010年，呢個市鎮有27,616人。2019年7月4號，呢度附近發生咗矩震級6.4級同7.1級兩次強烈地震，係加利福尼亞州自1999年以嚟發生嘅最強烈地震。

## 攷
2019年里奇克萊斯特地震

**2019年里奇克萊斯特地震**係指當地時間2019年7月5號20:19分（UTC時間7月6號3:19）發生喺美國加利福尼亞州南部嘅強烈地震。呢次地震震中係喺加利福尼亞州里奇克萊斯特附近（北緯35.766度，東經117.605度），震級係M7.1級，震源深度係17.0千米，最大地震烈度係9(IX)度。

## 參考資料
寄生蟲

**寄生蟲**（）係一種生物，佢一生嘅大多數時間都會住喺另外一種生物體入面，並且會危害佢嘅生理機能，畀寄生蟲寄居嘅生物叫宿主或者寄主。寄生蟲會喺宿主或者寄主身體入面或者依附喺於身體表面以維持生存、發育或者繁殖所需嘅營養同埋庇護。寄生蟲所包括嘅生物種類好多，一般都係原生生物、無脊椎動物、脊椎動物。

## 拎
*寄生蟲學-全部人體寄生蟲列表（All human parasites list）
多啦A夢 (搞清楚)

**[[多啦A夢]]**（舊名**叮噹**）通常指動漫作品，重可以係：
*多啦A夢 (漫畫角色)，《多啦A夢》嘅主角
*多啦A夢 (1979年版動畫)
*多啦A夢短篇漫畫
*多啦A夢長篇漫畫
*多啦A夢電影版
法寶

**法寶**可以係：
*法寶 (多啦A夢)，《多啦A夢》嘅未來架撐
*，佛教三寶其中一寶
威尼斯人

**威尼斯人**多數解意大利威尼斯嘅人，重可以指：
*威尼斯人酒店——天堂市一間酒店同賭場
*澳門威尼斯人——澳門市一間酒店同賭場
*叫做威尼斯嘅多個地方嗰啲人
2020年艾拉齊地震

**2020年土耳其艾拉齊地震**係發生喺土耳其艾拉齊省當地時間1月24號20:55嘅地震。 地震烈度係6.7。就將地震烈度修改為6.5。 呢次地震造成至少22人死，千幾人傷。

## 參考資料

類:土耳其史
野味

**野味**（）係華人對喺野生動物度嚟嘅食材嘅叫法。某啲野生動物可能會帶有病毒；呢啲病毒可能會變種而感染人類，例如係2003年嘅沙士同2019年嘅武漢肺炎嘅病原體沙士病毒（SARS-CoV）同新型冠狀病毒（2019-nCoV）。

## 攷

類:肉
類:中華飲食
我愛香港 (搞清楚)

《**我愛香港**》通常指2011年電影《我愛HK開心萬歲》，重可以係：
*《我愛HK》系列電影
**《2012我愛HK喜上加囍》，2012年電影，《我愛HK開心萬歲》嘅續集
**《2012我愛HK喜上加囍》，2013年電影，《我愛HK開心萬歲》嘅第三集
*《我愛香港 (無綫電視節目)》，2016年無綫電視遊戲節目
*《我愛香港 (亞洲電視節目)》，1985年亞洲電視資訊節目
肝 (搞清楚)

**[[肝]]**通常指內臟，重可以係：
*肝 (五臟)，中醫「五臟」之一 
*膶，食得嘅肝
攻、受、唔分

喺基佬文化嘅男男性交入面，**攻**（1、）、**受**（0、）同**唔分**（0.5、10、）都係用嚟描述性交嘅位置，特別係男男性交嘅肛交中。「1」代表肛交行為入面嘅主動者，形狀似陰莖；「0」代表肛交行為入面嘅被動者，形狀似肛門。0.5、10就係插人哋又得，畀人插又得。

## 睇埋
*1069
*69式
*頂底

## 攷
磨𡳞

**磨𡳞**（；英文：**frotting** / **penis-to-penis rubbing**），俗寫**磨撚**。指兩個或以上嘅男人，用佢哋嘅𡳞互相磨擦嚟到獲得性快感嘅行為。一般做法係，兩個男人除衫，開始錫同攬對方，然後兩𡳞緊貼，上下左右磨擦，互相刺激。

呢個行為喺基佬之間好常見，而且因為出咗名安全，好受某啲基佬圈歡迎：磨𡳞係一種非插入式性行為，進行期間冇乜嘢體液交換，唔似得－一般俾人同基佬聯想埋一齊嘅－肛交噉，咁多體液走嚟走去，所以傳播性病嘅風險非常低，令到呢種做愛方法喺廿一世紀初成為咗基佬之間一種新興嘅趨勢（事實係，有 2011 年嘅研究指，磨𡳞喺基佬之間查實常見過肛交）；不過要留意嘅係，兩𡳞喺磨擦嗰陣有可能會令精液或者預射精液進入對方尿道，所以理論上係有可能傳染愛滋病病毒嘅，只不過研究顯示呢種性交方法傳染愛滋病病毒嘅機會明顯低過肛交。

除咗安全之外，亦都有基佬提倡認為，磨𡳞比起肛交更加「自然」：佢哋認為對於基佬嚟講，磨𡳞－兩條男性性器官嘅接觸－可以算得上係男男版嘅陰道交（陰道交係男性性器官同女性性器官嘅接觸），所以磨𡳞理應係基佬做愛嘅最自然方法。

## 睇埋
*基佬
*搞基
*磨屄（磨豆腐）

## 參考文獻
*Olivia Judson., *Dr. Tatiana's Sex Advice to All Creation* (2002).

## 攷

## 拎
*
舞男

**舞男**係指專職舞蹈演出，用身體動作表達意念同埋美感嘅男性舞者。

但係受到「舞女」一詞影響，中文嘅「舞男」一般特指跳除衫舞嘅男人，要係邊剝衫邊跳舞，表演性感誘惑觀眾性幻想。

## 睇埋
*除衫舞
*舞女
賽翺徽

**賽翺徽**（**Mattias Choi Ngou Fai**，）係澳門男泳手，喺中學讀書嗰陣已經代表澳門出國參賽，例如澳洲嘅泛太平洋比賽、2018年國際泳聯世界盃游泳錦標賽等。其中，佢喺荷蘭比賽嗰陣，喺50米蛙泳游出咗29秒嘅成績，成為澳門第五位29秒嘅泳手，重畀人叫做「澳門第二位蛙王」（第一位係周文顥）。佢原本喺澳門聖公會中學度讀，2019年畢業之後經校長推薦「傑出運動員入學計劃」而去澳門大學工商管理學院度進修。

## 攷

## 出面網頁
*賽翺徽嘅Facebook頁
*
里奇克萊斯特

**里奇克萊斯特**（**Ridgecrest**）可以係：
*里奇克萊斯特 (加利福尼亞州)
*里奇克萊斯特 (佛羅里達州)
*里奇克萊斯特 (路易斯安那州)
*里奇克萊斯特 (北卡羅萊納州)
*里奇克萊斯特 (維珍尼亞州)
𦧺肛

**𦧺肛**／**舐肛**（），俚語講**毒龍鑽**，係口交嘅一種形式，指性交嗰陣一方用條脷或者把口𦧺另一方嘅肛門嚟令自己性高潮。呢個動作男女都做得。受者嘅快感主要嚟自肛門嘅神經末梢受到嘅刺激。相互嘅舔肛亦可以採用69式體位。

## 睇埋
* 肛交

## 攷
群交

**群交**（長稱：群體性交）即係多於兩人嘅性交。因為進行群交嘅人有多啲性伴侶，所以傳染性接觸傳染疾病嘅風險特別高。名詞3P、4P、5P……個數目指明參與者有幾多。

## 睇埋
*肛交
*口交
*含撚
*磨撚
*1069
*搞基

## 攷

*Gershon Legman (1969). *Oragenitalism : Oral Techniques in Genital Excitation*. New York: The Julian Press Inc.
*Burgo Partridge (1960). *A History of Orgies*.
*Gay Talese (1980). *Thy Neighbor's Wife*.
同男人搞嘢嘅男人

**同男人搞嘢嘅男人**（英文：men who have sex with men，縮寫**MSM**，又叫**男男性行為者**）係指同同性發生性關係嘅男性。但唔同於基佬嘅係，基佬一定係雙方都鍾意男人，但唔係所有同男人搞嘢嘅男人性取向都係鍾意男人。同男人搞嘢唔單止發生喺基佬身上，事實上，呢種性行為可能包括同性戀、雙性向、部分異性戀嘅人都喺入面，監獄、軍隊、單一性別嘅寄宿學校或者其他性別隔離嘅場所都有可能出現。男男性交除咗愛撫、口交、手交、肛交、性虐之外，重有其他引起性快感、達到高潮嘅性刺激行為。

## 世界各地限制男人同男人搞嘢嘅最低年齡
男男性行為合法年齡：
* 中華民國、香港：16歲以上；
* 中華人民共和國：14歲以上；
* 菲律賓、西班牙、荷蘭、阿根廷：12歲；
* 越南、韓國：13歲；
* 冰島、德國，意大利、奧地利、巴西、加拿大：14歲；
* 丹麥、法國、捷克、瑞典、波蘭、希臘：15歲；
* 芬蘭、挪威、比利時、葡萄牙、新西蘭：16歲；
* 英國：16歲，但北愛爾蘭係17歲；
* 日本：17歲；
* 匈牙利：18歲；
* 南非：19歲；
* 美國：各州唔同規定。

## 攷

## 睇埋
* 攻、受、唔分
* 男男
* 基佬
* 含撚
飛機杯

**飛機杯**（英文：Artificial Vagina）係一種扮女人陰道嘅人造物品，可以提供畀男人類似性交嘅快感，或者解決性需求嗰陣作為性玩具咁用。

## 攷

* "Collection methods" (27 November 2005). *[[New Straits Times]]*, p. F2.
* 

## 拎
* Equine artificial vaginas
口爆

**口爆**（），又叫**口内射精**，嚟自日本AV片嘅常用語，意思係形容某人將條㞗擺入口去舐或者吮龜頭，令到啲精液射入嗰個口入面。

## 其他類似嘅嘢
* 口傳精液
* 飲精
* 顏射

## 攷


## 睇埋
* 口交
* 中出
* 含撚
乳交

**乳交**（）係種性交方法，香港俗稱**夾（香）腸（仔）**、**波夾**或**乳交𨳍（／七／柒／杘／𡴶）**，係指由女性嘅𢆡同男性嘅㞗之間嘅接觸令到人有性興奮。其中一種方法，係將扯旗嘅㞗放入乳溝入面，又將對𢆡壓向中間，夾住條㞗，互相摩擦，以刺激後者。

## 攷

* 
* 
* 
* 
* 
* 

## 出面網頁
*𢆡交
錢湯

**錢湯**係一種日本傳統嘅公共浴場，喺古代就開始有，直到而家仲係日本人生活嘅一部分。錢湯唔單止係畀人沖涼嘅地方，仲係一個放鬆同社交嘅場地。去錢湯要畀入場費，通常收費都比較平民化，喺唔同地方嘅價格會有啲唔同，但一般都係幾百日圓左右。

## 設計同設備
;入口同脫鞋區
喺入去錢湯之前，通常要喺玄關脫鞋，鞋會擺喺鞋櫃入面。

;更衣室（脱衣所）
男女分開兩個區域，更衣室有儲物櫃或者竹籃，畀人擺放自己嘅衣物。

;浴場設施
*洗浴區：有淋浴設施、小板凳、洗臉盆，方便沖身同清潔。
*浴池區：通常有一個或多個熱水池，有啲地方仲會有冷水池、桑拿室或者藥草浴等特別設施。
*裝飾：傳統嘅錢湯經常可以見到富士山、日本松樹等等嘅壁畫，氣氛好有日本特色。

## 水溫同種類
*熱水池溫度一般喺40°C至43°C之間。
*部分錢湯會有特別嘅浴池，例如電氣浴、碳酸浴或者藥草浴。

## 文化意義
;社交功能
喺以前，錢湯係大家交流、傾偈嘅地方，特別係嗰陣時屋企未必有浴室。即使而家，大部分人屋企都有洗澡地方，但錢湯依然係一個可以同社區人互動嘅場地。

;歷史背景
錢湯嘅歷史可以追溯到江戶時代，當時係城市居民嘅日常生活嘅一部分，係清潔身體同休閒嘅主要場所。即使到現代，錢湯仲係一種有文化價值嘅體驗。

;現代錢湯
而家有好多「超級錢湯」（スーパー銭湯），結合咗傳統錢湯同現代化設施，例如溫泉、SPA、按摩、餐飲等等，吸引唔少年輕人同遊客。

## 錢湯禮儀
;沖身先入池
入浴池之前，一定要喺洗浴區用淋浴清潔自己，保持衛生。

;唔好將毛巾浸入浴池
毛巾只可以擺喺浴池外邊，避免污染池水。

;保持安靜
錢湯係公共場所，唔好喧嘩或者玩水，尊重其他人。

;收拾乾淨
用完設施之後，要將自己用過嘅地方整理乾淨。

## 攷

* Aaland, Mikkel. *Sweat: The Illustrated History and Description of the Finnish Sauna, Russian Bania, Islamic Hammam, Japanese Mushi-Buro, Mexican Temescal, and American Indian & Eskimo Sweat Lodge*. Santa Barbara, Calif.: Capra Press, 1978. ISBN 0-88496-124-9. (Reprint) San Bernardino, Calif.: Borgo Press, 1989. ISBN 0-8095-4023-1.
* Brue, Alexia. *Cathedrals of the Flesh: In Search of the Perfect Bath*. New York: Bloomsbury USA, 2003. ISBN 1-58234-116-8.
* Clark, Scott. *Japan, a View from the Bath*. Honolulu: University of Hawaii Press, 1994. ISBN 0-8248-1657-9.
* Koren, Leonard. *How to Take a Japanese Bath*. Berkeley, Calif.: Stone Bridge Press, 1992. ISBN 0-9628137-9-6.
* Smith, Bruce, and Yoshiko Yamamoto. *The Japanese Bath*. Layton, Utah: Gibbs Smith, Publisher, 2001. ISBN 1-58685-027-X.
* Talmadge, Eric. *Getting Wet: Adventures in the Japanese Bath*. Tokyo; New York: Kodansha International, 2006. ISBN 4-7700-3020-7.

## 出面網頁
* Inside-Japan.com Sento Ofuro: Guide to Bathing in Japan
* www.OnsenJapan.net Interactive Google map of Japanese baths with easy-to-read icons, pictures, and reviews
* Super Sento Guide Guide to super sento in Japan
* SentoGuide A guide to public baths in Japan
暗網

**暗網**（）係存在喺黑暗網絡上面嘅萬維網內容，只可以用特殊軟件或者對電腦做某啲設定先可以去到。

暗網係由深網嘅小部分構成嘅。深網嘅網絡唔能夠畀正常網上搜尋引擎（例如Google、Yahoo!）搵到。構成暗網嘅隱藏服務網絡包括嘅小型點對點網絡同埋由公共組織同個人營運嘅大型流行網絡例如Tor、自由網、I2P同埋。暗網使用者基於常規網絡未加密嘅性質將佢稱為明網。Tor暗網可以稱為**洋蔥區域**（onionland）。暗網有嘅嘢大約有賭博、槍械、網誌、色情、黑客、贗品、位元幣、詐騙、暗網市場等等，其中毒品市場佔最多。

## 攷

* 

## 拎
* Excuse Me, I Think Your Dark Web is Showing – 2017年3月BSides溫哥華安全會議上關於Tor隱藏服務安全實踐的演講
* Attacks Landscape in the Dark Side of the Web
無套性交

**無套性交**（），俗稱**打真軍**，即係唔戴安全套就插入人哋生殖器官嘅性行為，亦泛指啲唔安全嘅性行為。無套性交可能搞到女方容易懷孕同惹到性病等風險，而且重有機會惹到愛滋病。

## 攷
炮友

**炮友**指冇戀愛、婚姻、交易，然而有性關係嘅朋友，通常係愛嚟扑嘢，發洩性慾，喺日常生活其他方面冇乜聯繫，炮友關係通常都係由一夜情開始。而一個人約佢嘅炮友出嚟性交嗰陣就叫約炮，炮房係佢哋打炮之處。
## 注腳
*本文每個「炮」字皆與**砲**相通。

## 睇埋
*偷情

## 攷
黑暗網絡

**黑暗網絡**（）係路由嘅一部分，佢分配嘅IP空間咩服務都唔會運行。因為冇活動主機，所以流量冇可能去到呢種IP暗區。黑暗網絡係一種覆蓋網絡，只可以用特殊軟件先至入得到。佢嘅類型包括網絡（通常用於同對等連接嘅檔共用）同私隱網絡例如Tor。加密黑暗網絡嘅相反術語係明網或者表網。

## 睇埋
* 暗網
* 深層網絡

## 攷

## 拎
* 
* 
* Darknet 101 – introduction for non technical people
* The DarkNet Project – Team Cymru
深層網絡

**深層網絡**，簡稱**深網**（），係種隱藏網，指唔可以畀標準網上搜尋引擎例如 Google 搵到嘅互聯網內容。同深網相反嘅術語係任何人都可以存取嘅表網（英文：surface web）同明網（英文：clearnet）。

深網嘅大部分同樣係用標準嘅 HTTP，搜尋引擎睇唔到內容可能只係因為要入密碼、要打字搵嘢先出資料等等，所以其實包括咗好多成日見嘅用途，例如線上電郵服務、網上銀行等等，甚至可以話大部分嘅學術論文、專業資訊等等都係喺深網入面。

## 睇埋
*暗網

## 攷
69式

**69式**，係對一組性姿勢嘅統稱，指兩個人各自個口都對住對方嘅生殖器，令到可以互相口交。

「69」呢個詞源於「6」同「9」兩個數字係互相旋轉180度嘅呢個事實。喺互相口交嘅性交體位入面，性伴侶佢哋都有差唔多嘅旋轉。

## 參考資料

*

## 睇埋

* 口交
* 1069
性撫摸

**性撫摸**（），又叫**愛撫**，係通過摸人哋嘅身體部位達至性刺激、性興奮嘅動作行為，有時唔一定係摸，亦都可以錫、咬、吮、奶、捽等等。
 
## 摸嘅部位
* 咀
* 頸
* 耳
* 𢆡頭
* 頭髮
* 後頸
* 肩胛骨
* 格肋底
* 囉柚
* 腳、腳趾
* 手指、手臂
* 肚
* 陰囊
* 陰毛
* 脧
 
## 攷

 

 
p
含膥袋

**含膥袋**（），又叫**吊茶包**，係一個性俗語，形容男人將佢嘅膥袋放入性伴侶嘅口腔入面，然後不斷磨擦。呢種動作可以作爲前戲，亦係一種非插入式性行爲。

## 攷

## 拎
*口交
戴綠帽

**戴綠帽**（）係對人一種帶有侮辱嘅稱呼，係指兩公婆嘅其中一方同第三者發生性行為而另一半唔知，通常都係侮辱男人居多。

## 攷
* 炮友
* 偷食

## 攷

## 拎
* 也說「綠頭巾」一詞的由來
* 金庸原來是NTR小說先驅
沖涼做愛

**沖涼做愛**（英文：Shower Sex）係指喺私人或公共場所嘅浴室入面性交。世界上有好多地方，包括商店，酒店，酒吧，飯店，飛機同大學，都發生過沖涼做愛。人類學家海倫·費舍爾（Helen Fisher）就話，當一個人同第二個人一齊喺沖涼房嗰陣，他們會取消咗自己嘅「防禦」。所以，喺呢段時間入面嘅每次性撫摸都變得更加親密。

## 攷

* 
* 
* 
* 
* 
* 
* 
* 
* 
* 

*
轉 (角)

**轉**係一種角度單位，佢以圓嘅一週作為單位1，未到1嘅就叫幾分幾轉。經常用喺一轆識轉嘅嘢上邊，譬如用於啲𨭭轉速嘅單位時幾多轉。
生命麪包 (遊戲)

**生命麪包**係款18+男仔手淫遊戲，可以將麪包換做餅乾，叫**潮濕嘅SAO**（英文：soggy biscuit）。喺遊戲入面，參與者圍住麪包企成一圈開始手淫，直到精液射落麪包上面，最後先完成嗰個必須要食咗塊癡住精液嘅麪包佢。有傳聞話香港某啲大學嘅迎新營有啲人都會玩呢隻遊戲，不過唔知堅定流。

## 攷
牛油曲奇

**牛油曲奇**（）係種常見嘅曲奇，主要用牛油 、麵粉同砂糖整，起源自丹麥。

牛油曲奇禮盒好多時都喺大時大節送禮用，歐美主要喺聖誕送，大中華地區就主要喺過年送。
朱古力釘曲奇

**朱古力釘曲奇**（）係種曲奇，特色係落咗啲朱古力釘，起源自美國，1938年開始出現。
黑白曲奇

**黑白曲奇**（）係種曲奇，特色係面頭有兩種餡包住，一半係白色嘅雲呢拿，另一半係黑色嘅朱古力。呢隻曲奇主要喺美國紐約市流行。
花生醬曲奇

**花生醬曲奇**（）係種曲奇，特色係落咗啲花生醬，起源自加拿大，1910年代開始出現。
杏仁曲奇

**杏仁曲奇**（）係種曲奇，特色係落咗啲大杏仁碎，世界好多地方都有。
## 睇埋
*廣東杏仁餅
*意式蛋白餅（Macaroon）
*意式杏仁脆餅（Biscotti）
意式蛋白餅

**意式蛋白餅**（），又叫**蛋白杏仁餅**，係意大利嘢食，主要用大杏仁（可以用椰子或者果仁取代）同蛋白整，源自意大利。

意式蛋白餅個串法「」同法式小圓餅（馬卡龍）個串法「」只係差一個「o」，加上英文「」可以指兩樣嘢都得，所以好多人都會搞亂兩樣嘢。
澳紐軍團餅

**澳紐軍團餅**（）係種餅乾，主要用燕麥 、麵粉、牛油椰絲同糖漿整，由澳洲紐西蘭軍團（簡稱ANZAC，澳紐軍團）發明，喺澳洲同紐西蘭流行。
消化餅

**消化餅**（）係種餅乾，起源自英國蘇格蘭。整呢隻餅會落梳打粉，早期啲人以為梳打粉可以幫助消化，所以就將佢叫做「消化餅」。
奶油蛋糕

**奶油蛋糕**（）係種蛋糕，主要用牛油 、麵粉同砂糖整。

同奶油酥餅一樣，「Shortcake」唔可以直譯做「短蛋糕」或者「矮蛋糕」，個「Short」係「Shortening」簡寫，指嘅係酥油；而「奶油」兩隻字亦同牛油、忌廉無關，而係指酥油。
馬利餅

**馬利餅**（）係種餅乾，主要用麵粉、棕櫚油、砂糖同雲呢拿整，起源自英國。
圍圈手淫

**圍圈手淫**（）係種性行為，指一班男人圍埋一圈手淫。圍圈手淫通常有競爭元素，贏嗰個係能夠根據規則第一個射精出嚟，包尾嗰個就係最尾一個先射到。佢哋可以作為同其他男性發生性關係嘅前戲，亦可以喺冇辦法同第二個人性交嘅年紀下作為抒發性欲嘅性活動。雖然圍圈手淫有搞基嘅元素，但一啲分析家會將青春期男仔嘅集體活動（例如圍圈手淫）解釋做努力喺小組入面建立異性戀或者男性主導地位。

## 睇埋
*集體顏射
*生命麪包 (遊戲)
*那些年，我們一起追的女孩

## 攷
LGBT

係「同性戀」（、）、「雙性向」（）同「跨性別」（）嘅英文第一個字母組合埋嘅字。1990年代，「LGBT」呢個詞語開始逐漸普及。。另外，亦都有喺詞語最後加字母「Q」，代表酷兒（）或者對佢性別認同感到疑惑嘅人（），形成咗「」。依家已獲得咗好多英文國家多數族群同媒體嘅認同，成為一種非常主流嘅用法。

但係，「LGBT」嘅用法都有爭議。部分雙性人（intersex）認為自己都屬於族群入面，所以支持使用「****」。亦有個別族群唔覺得自己同LGBT有關聯。有人就認為「LGBT」呢個用語太過政治正確，企圖將多元性別族群劃入灰色地帶，意味住包含主流性別族群嘅問題同優先權都有咗平等嘅考量。

## 參考資料

## 拎

* Open Directory Project：同性戀與雙性戀目錄
* Open Directory Project：跨性別目錄
* GLBTQ GLBT和酷兒文化百科全書
* 美國和國際LGBT社區中心目錄
* 美國心理學協會LGBT問題辦公室
* 校園安全聯盟術語表
* 宗教研究所 Time to Seek
光榮竉

**光榮竉**（），官話譯**牆挖洞**／**尋歡洞**，係用嚟描述一種特殊嘅性行為。喺歐美國家係幾常見嘅，甚至喺亞洲國家例如日本都可以見到。透過公廁入面隔住嗰塊木板或者牆，喺中間整穿個竉，兩個唔同廁格嘅人就可以伸條㞗出嚟畀第二個含，又隱密又簡便。最特別嘅係，喺性交嗰陣大家都睇唔到到對方，全程淨係靠一個竉搞掂。做法係屙尿之前或者之後將條㞗插入竉，跟住落嚟隔離嗰個人就可以性交。可以係手交、口交、磨𡳞或者肛交等性行為，因為睇唔到佢個樣，無形之中重增加咗性交嘅快感。

## 攷

## 拎
* Urban Dictionary:glory hole
* 關於尋歡洞的用語以及基本介紹
指交

**指交**（**fingering**，）係用手指插入女人嘅陰蒂、陰戶、陰道或肛門令佢產生性刺激，呢個動作亦可以用喺男人身上，即係將手指插入男人個屎眼。呢個動作可以用喺兩個人之間嘅性撫摸或者其他性愛動作嘅部分，亦可以自己同自己做，算手淫嘅一種。

## 攷
露體癖

**露體癖**（）係指鍾意喺公共或半公共場合畀其他人睇自己嘅私人部位，例如暴露乳房、囉柚或𡳞。呢啲行為嘅動機可能係嚟自自身慾望、畀第二啲人慫恿，或者係想得到性愉悦，而做為趣呢啲行為嘅人又叫**露體狂**。喺部份法律入面，公開暴露行為可能構成妨害風化、公然猥褻或其它罪名。

## 相

File:Bedpeace2_cut.jpg
File:A Male Nude photo 5b.jpg
File:Male nude torso.jpg
File:A Male Nude 5 by Sarah Marie Jones.jpg

File:Male nude in surf.jpg

File:Nude male, uncircumcised, standing outside.jpg
File:Male nude by Kargaltsev-1.jpg


## 攷

## 拎

*Exhibitionism explained briefly on AllPsych
*Exhibitionism: the Biography by Chris Nancollas
即影即有相機

**即影即有相機**（**Instant Camera**）（另有一種拋棄式相機「Quicksnap」，係一種影完相之後張相可以即時出到嚟嘅相機，喺撳咗快門之後幾秒內就能夠自動喺機身出張相出嚟，而且喺幾分鐘內搞掂顯影。
優點係能夠好快攞到張相，又方便又慳返唔少時間。缺點係相紙價格貴。

## 攷
焦深

**焦深**（英文：Depth of Focus），又叫**聚焦深度**，係用嚟測量圖像平面嘅位置公差同鏡頭嘅關係。喺相機嚟講，焦深表示相機入面菲林位移嘅公差。有啲人會將「焦深」同「景深」（DOF）撈亂，其實景深係鏡頭前面可接受聚焦嘅區域，而焦深係指鏡頭後面嘅區域。

## 攷

* Hart, Douglas C. 1996. *The Camera Assistant: A Complete Professional Handbook*. Newton, MA: Focal Press. 
* Hummel, Rob (editor). 2001. *American Cinematographer Manual*, 8th edition. Hollywood: ASC Press. 
* Larmore, Lewis. 1965. *Introduction to Photographic Principles*. 2nd ed. New York: Dover Publications, Inc.

* Lipson, Stephen G., Ariel Lipson, and Henry Lipson. 2010. ''Optical Physics''. 4th ed. Cambridge: Cambridge University Press.  (scheduled release October 2010)
* 
* Ray, Sidney F. 2000. The geometry of image formation. In *The Manual of Photography: Photographic and Digital Imaging*, 9th ed. Ed. Ralph E. Jacobson, Sidney F. Ray, Geoffrey G. Atteridge, and Norman R. Axford. Oxford: Focal Press.
無人機械

**無人機械**（、或），泛指啲冇人搭嘅機械。通常用遙控、導引或自動駕駛嚟控制。可以用喺科學研究、場地探勘、軍事、休閒娛樂等用途。無人機械分好多種，可以喺天空、水底、陸地、太空度運作，而依家最常用嘅無人機械就係無人機。

## 攷
四軸航拍機

**四軸航拍機**係航拍機嘅一種，有四個旋翼嚟懸停、維持姿態同埋平飛。

## 睇埋
*飛機
*航拍機

## 攷
文景之治

**文景之治**係中國漢朝嘅漢文帝同埋漢景帝所統治嘅時期。

## 內容
### 農業發展
漢文帝同漢景帝都好重視農業嘅發展，佢哋不但繼承咗漢高祖時期嘅「與民休息」方針，仲以佢為基礎，多次下詔減免農民嘅田租同徭役。漢文帝更加係將原本已經好低嘅稅率「十五稅一」降到得「三十稅一」，大大減輕農民嘅負擔。
星之卡比系列

**星之卡比系列**（英文：Kirby、日文：星のカービィ）係HAL研究所同埋任天堂公司合力創造，用同名角色星之卡比做主角嘅電子遊戲系列，早期叫Popopo。

## 拎
* 任天堂日本網站 
* 任天堂美國網站 
* HAL研究社
李鐘奭

**李鐘奭**（，），又叫**李鍾碩**，韓國男演員、模特兒、SBS第7期藝人，身高186公分。2012年憑住校園青春劇《學校2013》入面「高南舜」呢個角色而多咗人識。

## 攷

## 拎

*Daum搜尋
*Fan Cafe
*NAVER
*
*
*
*李鍾碩-BLOG

 

類:韓國男演員
赤腳

**赤腳**即係唔着鞋同襪。原始社會嘅人一般都係赤腳，現代人喺某啲場合亦會赤腳，例如喺進行某啲水上活動或者喺練習跆拳道、空手道、柔道嘅時候，亦有啲人喺屋企會赤腳唔着拖鞋。
打大赤肋

**打大赤肋**，又叫**赤膊**，喺指男人上身唔着衫，打大赤肋喺唔同文化之中有唔同嘅睇法，大多數國家都認為喺公共場所赤膊係唔文明嘅行為。

打大赤肋嘅原因有好多，有時為咗炎熱天氣想涼爽啲，有時係因為要體力勞動，亦有啲係體育運動同鍛煉嘅需要，特別係水上運動，例如游水、跳水、水球比賽嘅男運動員都係赤膊，亦有其他項目嘅男運動員喺日常訓練嗰陣打大赤肋。日本有啲幼稚園會要求學生打大赤肋。

## 睇埋
*飛釘
*露點

類:裸體
類:時尚
人體彩繪

**人體彩繪**（）係一種人體藝術，將一啲圖畫畫喺人體嘅皮膚上面。同紋身嘅分別係，人體彩繪只係暫時性可以洗得甩，紋身係洗唔甩。
信陵君

**信陵君**（），'''姬'''姓，'''魏'''氏，名**無忌**，係中國戰國時代政治人、軍事家，魏昭王個仔，魏安釐王同父異母細佬，後世亦稱**魏公子**。佢喺魏安釐王時期官至魏國上將軍，同平原君趙勝、孟嘗君田文、春申君黃歇合稱「戰國四公子」，因為佢哋都招攬大量門客。